12. ฐานะการเงินและผลการดำเนินงาน

    1.  งบการเงิน

        1.  สรุปรายงานการสอบบัญชี

  นายโสภณ เพิ่มศิริวัลลภ ผู้สอบบัญชีรับอนุญาตทะเบียนเลขที่ 3182
  เป็นผู้สอบบัญชีลงนามรับรองงบการเงินของบริษัทฯ และบริษัทย่อยประจำปี 2551 และปี 2550
  ส่วนนางสาวรุ้งนภา เลิศสุวรรณกุล ผู้สอบบัญชีรับอนุญาตทะเบียนเลขที่ 3516
  เป็นผู้สอบบัญชีลงนามรับรองงบการเงินของบริษัทฯ และบริษัทย่อยประจำปี 2549 ตามลำดับ
  ซึ่งทั้งสองท่านเป็นผู้สอบบัญชีจากบริษัท สำนักงาน เอินส์ท แอนด์ ยัง จำกัด
  ได้แสดงความเห็นในรายงานของผู้สอบบัญชีที่เสนอต่อผู้ถือหุ้นและคณะกรรมการของบริษัท ฯ
  ในแต่ละปีอย่างไม่มีเงื่อนไขว่า งบการเงินของบริษัทฯ และบริษัทย่อย ได้แสดงฐานะการเงิน
  ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

2.  นโยบายการบัญชีที่สำคัญ

  งบการเงินของบริษัทฯ
  และบริษัทย่อยจัดทำขึ้นตามมาตรฐานการบัญชีที่กำหนดในพระราชบัญญัติวิชาชีพบัญชี พ.ศ. 2547
  ยกเว้นมาตรฐานการบัญชีฉบับที่ 56 เรื่องการบัญชีเกี่ยวกับภาษีเงินได้
  ซึ่งบริษัทถือปฏิบัติก่อนวันที่มีผลบังคับใช้
  โดยมาตรฐานการบัญชีฉบับดังกล่าวเป็นไปตามเกณฑ์ที่กำหนดขึ้นโดยมาตรฐานการบัญชีระหว่าประเทศฉบับที่
  12 เรื่องภาษีเงินได้ฉบับปรับปรุงปี 1996 (IAS No. 12 “ Income Taxes (Revised
  1996))
  และจัดทำขึ้นตามวิธีการบัญชีเกี่ยวกับการประกันภัยในประเทศไทยและหลักเกณฑ์ที่เกี่ยวข้องซึ่งกำหนดโดยสำนักงานคณะกรรมการกำกับและส่งเสริมการประกอบธุรกิจประกันภัย

  การแสดงรายการในงบการเงินนี้
  ได้จัดทำขึ้นเพื่อให้เป็นไปตามข้อกำหนดในคำสั่งนายทะเบียนลงวันที่ 6 มีนาคม 2545
  ออกตามความในพระราชบัญญัติบัญชีปี 2543

  งบการเงินนี้ได้จัดทำขึ้นโดยใช้เกณฑ์ราคาทุนเดิมเว้นแต่จะได้เปิดเผยเป็นอย่างอื่นในนโยบายการบัญชี

  งบการเงินรวมนี้ได้จัดทำขึ้นโดยรวมงบการเงินของบริษัท ไทยรับประกันภัยต่อ จำกัด(มหาชน)
  และบริษัทย่อยดังต่อไปนี้

  ------------------------------------------ ----------------- --------------
  ชื่อบริษัท                                     % การถือหุ้นโดยบริษัทฯ 

                                             2551              2550

  บริษัท ไทยรีประกันชีวิต จำกัด                     100.0             100.0

  บริษัท ทีอาร์ เทรนนิ่ง แอนด์ คอนซัลติ้ง จำกัด         100.0             100.0

  บริษัท อีเอ็มซีเอส ไทย จำกัด                     69.0              69.0

  บริษัท เฟิร์สเทค โซลูชั่นส์ จำกัด                   80.0              80.0

  บริษัท ไทยรี เซอร์วิสเซส จำกัด                   100.0             100.0
  ------------------------------------------ ----------------- --------------

  บริษัทฯ จัดทำงบการเงินโดยรวมบริษัทย่อยทั้งหมดในงบการเงินรวมตั้งแต่วันที่ได้มา
  ซึ่งเป็นวันที่บริษัทฯ มีอำนาจในการควบคุมบริษัทย่อยจนถึงวันที่บริษัทฯ
  สิ้นสุดการควบคุมบริษัทย่อยนั้น

  งบการเงินของบริษัทย่อยจัดทำขึ้น โดยมีวันที่ในงบการเงินเช่นเดียวกับบริษัทฯ
  และจัดทำโดยใช้นโยบายการบัญชีที่สำคัญเช่นเดียวกัน

  ยอดคงค้างระหว่างบริษัทฯ และบริษัทย่อย
  รายการค้าระหว่างกันที่มีสาระสำคัญได้ตัดออกจากงบการเงินรวมแล้ว

  ส่วนของผู้ถือหุ้นส่วนน้อยคือส่วนของกำไรหรือขาดทุนและสินทรัพย์สุทธิของบริษัทย่อยส่วนที่เป็นส่วนได้เสียที่ไม่ได้เป็นของบริษัทใหญ่
  ส่วนของผู้ถือหุ้นส่วนน้อยแสดงเป็นรายการแยกต่างหากในงบกำไรขาดทุนรวมและแสดงในส่วนของผู้ถือหุ้นในงบดุลรวมโดยแสดงแยกต่างหากจากส่วนของผู้ถือหุ้นที่เป็นของบริษัทใหญ่

  บริษัทฯ ได้จัดทำงบเฉพาะกิจการเพื่อประโยชน์ต่อสาธารณะ
  ซึ่งแสดงเงินลงทุนในบริษัทย่อยและบริษัทร่วมตามวิธีราคาทุน

  สภาวิชาชีพได้ออกประกาศสภาวิชาชีพบัญชีฉบับที่ 9/2550 ฉบับที่ 38/2550 และฉบับที่ 62/2550
  เกี่ยวกับมาตรฐานการบัญชี โดยให้ใช้มาตรฐานการบัญชีใหม่ดังนี้

  ----------------------------- ---------------------------------------------
  ฉบับที่ 25 (ปรับปรุง 2550)         งบกระแสเงินสด

  ฉบับที่ 29 (ปรับปรุง 2550)         สัญญาเช่า

  ฉบับที่ 31 (ปรับปรุง 2550)         สินค้าคงเหลือ

  ฉบับที่ 33 (ปรับปรุง 2550)         ต้นทุนการกู้ยืม

  ฉบับที่ 35 (ปรับปรุง 2550)         การนำเสนองบการเงิน

  ฉบับที่ 39 (ปรับปรุง 2550)         นโยบายการบัญชี
                                การเปลี่ยนแปลงประมาณการทางบัญชีเงินลงทุนในบริษัทร่วม

  ฉบับที่ 41 (ปรับปรุง 2550)         งบการเงินระหว่างกาล

  ฉบับที่ 43 (ปรับปรุง 2550)         การรวมธุรกิจ

  ฉบับที่ 49 (ปรับปรุง 2550)         สัญญาก่อสร้าง

  ฉบับที่ 51                       สินทรัพย์ไม่มีตัวตน
  ----------------------------- ---------------------------------------------

  มาตรฐานการบัญชีข้างต้นให้ถือปฏิบัติกับงบการเงินสำหรับรอบระยะเวลาบัญชีที่เริ่มในหรือหลังวันที่
  1 มกราคม 2551 เป็นต้นไป ฝ่ายบริหารของบริษัทฯ ได้ประเมินแล้วเห็นว่า
  มาตรฐานการบัญชีฉบับที่ 31 (ปรับปรุง 2550) มาตรฐานการบัญชีฉบับที่ 33 (ปรับปรุง 2550)
  และมาตรฐานการบัญชีฉบับที่ 49 (ปรับปรุง 2550)ไม่เกี่ยวเนื่องกับธุรกิจของบริษัทฯ
  ส่วนมาตรฐานการบัญชีฉบับที่เหลือไม่มีผลกระทบอย่างเป็นสาระสำคัญต่องบการเงินสำหรับปีปัจจุบัน

  นโยบายการบัญชีที่สำคัญของบริษัทฯ และบริษัทย่อย โดยสรุปมีดังต่อไปนี้ :-

-   การรับรู้รายได้

  (ก) เบี้ยประกันภัยต่อ

  เบี้ยประกันภัยต่อถือเป็นรายได้เมื่อได้รับใบคำขอเอาประกันภัยต่อหรือใบแจ้งการประกันภัยต่อจากบริษัทผู้เอาประกันภัยต่อ

  (ข) ดอกเบี้ยและเงินปันผลรับ

  ดอกเบี้ยถือเป็นรายได้ตามเกณฑ์คงค้างโดยคำนึงถึงอัตราผลตอบแทนที่แท้จริง
  เงินปันผลรับถือเป็นรายได้เมื่อมีสิทธิในการรับเงินปันผล

  (ค) ดอกเบี้ยจากเงินให้กู้ยืม

  ดอกเบี้ยถือเป็นรายได้ตามระยะเวลาของเงินให้กู้ยืม โดยคำนวณจากยอดเงินต้นที่คงค้าง

  (ง) รายได้ค่าบริหารโครงการ

  รายได้ค่าบริหารโครงการเอื้ออาทรถือเป็นรายได้ตามยอดขายกรมธรรม์ประกันภัยเอื้ออาทรในแต่ละไตรมาส
  โดยรายได้ค่าบริหารโครงการคำนวณตามอัตราร้อยละของเบี้ยประกันภัยรับภายใต้สัญญาการเข้าร่วมรับประกันภัยโครงการประกันภัยอุบัติเหตุเอื้ออาทร

  (จ) รายได้ค่าบริการ

  รายได้ค่าบริการรับรู้เมื่อได้ให้บริการแล้ว โดยพิจารณาถึงขั้นความสำเร็จของงาน

-   เงินสดและรายการเทียบเท่าเงินสด

  เงินสดและรายการเทียบเท่าเงินสดในงบกระแสเงินสดหมายถึงเงินสด
  เงินฝากธนาคารและเงินลงทุนระยะสั้นที่มีสภาพคล่องสูง
  ซึ่งถึงกำหนดจ่ายคืนภายในระยะเวลาไม่เกิน 3
  เดือนนับจากวันที่ได้มาและไม่มีข้อจำกัดในการเบิกใช้

-   เงินสำรองเบี้ยประกันภัยที่ยังไม่ถือเป็นรายได้

  บริษัทฯ ตั้งเงินสำรองเบี้ยประกันภัยที่ยังไม่ถือเป็นรายได้ตามกฎเกณฑ์ในประกาศกระทรวงพาณิชย์
  เรื่องการจัดสรรเงินสำรองเพื่อการเสี่ยงภัยดังนี้ :

  การประกันอัคคีภัย รถยนต์และภัยเบ็ดเตล็ด

  - ประกันภัยต่อแบบสัญญา - วิธีเฉลี่ยรายเดือน (วิธีเศษหนึ่งส่วนยี่สิบสี่)

  - ประกันภัยต่อเฉพาะราย - วิธีเฉลี่ยรายวัน (วิธีเศษหนึ่งส่วนสามร้อยหกสิบห้า)

  การประกันภัยทางทะเลและขนส่ง - เต็มจำนวนเบี้ยประกันภัยต่อรับสุทธิ สามเดือนย้อนหลัง

-   เงินสำรองประกันชีวิต

  เงินสำรองประกันภัยเป็นเงินสำรองสำหรับกรมธรรม์ที่มีระยะเวลาน้อยกว่าหรือเท่ากับ 1 ปี
  คำนวณโดยสำรองเต็มจำนวนเบี้ยประกันภัยที่ไม่ถือเป็นรายได้ตามระยะเวลาคุ้มครอง

-   สำรองค่าสินไหมทดแทนและค่าสินไหมทดแทนค้างจ่าย

  กลุ่มบริษัทฯ
  บันทึกค่าสินไหมทดแทนค้างจ่ายเมื่อได้รับการแจ้งคำเรียกร้องค่าเสียหายจากบริษัทผู้เอาประกันภัยต่อตามจำนวนที่บริษัทผู้เอาประกันภัยต่อแจ้ง

  กลุ่มบริษัทฯ
  ได้ตั้งสำรองเพิ่มเติมในกรณีที่ความเสียหายนั้นเกิดขึ้นแล้วแต่ยังไม่ได้มีการรายงานให้บริษัททราบ
  (Incurred but not reported claims) ในอัตราร้อยละ 2.5
  ของเบี้ยประกันภัยต่อรับสุทธิย้อนหลังสิบสองเดือน
  เพื่อให้เป็นไปตามประกาศกระทรวงพาณิชย์เรื่องการจัดสรรเงินสำรองสำหรับเบี้ยประกันภัยที่ยังไม่ตกเป็นรายได้ของบริษัทและเงินสำรองสำหรับค่าสินไหมทดแทนของบริษัทประกันวินาศภัย
  อย่างไรก็ตาม นับตั้งแต่วันที่ 1 มกราคม 2552 เป็นต้นไป
  การคำนวณเงินสำรองเพิ่มเติมดังกล่าว ให้จัดสรรไว้ตามประสบการณ์จริงด้วยวิธีการ Chain
  Ladder Approach หรือวิธีที่ใกล้เคียงกันในระดับสากลแต่ต้องไม่น้อยกว่าร้อยละ 2.5
  ของเบี้ยประกันภัยรับสุทธิรวมทุกประเภทย้อนหลัง 12 เดือนจากวันจัดสรร
  โดยจะต้องจัดให้มีนักคณิตศาสตร์ประกันภัยรับรองการคำนวณดังกล่าว

  นอกจากนี้ บริษัทฯ ได้ตั้งสำรองค่าสินไหมทดแทนของการประกันอัคคีภัย
  การประกันภัยทางทะเลและขนส่งและการประกันภัยเบ็ดเตล็ดเพิ่มเติมสำหรับค่าสินไหมที่อาจจะเกิดขึ้นแล้วแต่ยังไม่ได้รับรายงานจากบริษัทผู้เอาประกันภัย
  โดยสำรองดังกล่าวประมาณการขึ้นจากการพิจารณาของฝ่ายบริหารโดยอาศัยประสบการณ์ในอดีตและได้บวกกลับในการคำนวณภาษีเงินได้นิติบุคคล

-   ค่าจ้างและค่าบำเหน็จ

  ค่าจ้างและค่าบำเหน็จถือเป็นค่าใช้จ่ายทันทีในงวดบัญชีที่เกิดรายการ

-   เงินลงทุนในหลักทรัพย์

  เงินลงทุนในหลักทรัพย์เพื่อค้าแสดงตามมูลค่ายุติธรรม บริษัทฯ
  บันทึกการเปลี่ยนแปลงมูลค่าของหลักทรัพย์เป็นรายการกำไรหรือขาดทุนในงบกำไรขาดทุน
  เงินลงทุนจัดประเภทเป็นหลักทรัพย์เพื่อค้า เมื่อมีวัตถุประสงค์หลักที่จะขายในอนาคตอันใกล้

  เงินลงทุนในหลักทรัพย์เผื่อขายแสดงตามมูลค่ายุติธรรม กลุ่มบริษัทฯ
  บันทึกการเปลี่ยนแปลงมูลค่าหลักทรัพย์ดังกล่าวเป็นรายการแยกต่างหากในส่วนของผู้ถือหุ้นจนกระทั่งจำหน่ายหลักทรัพย์ดังกล่าวออกไป
  จึงบันทึกการเปลี่ยนแปลงมูลค่านั้นในงบกำไรขาดทุน

  เงินลงทุนในตราสารหนี้ที่จะครบกำหนดชำระใน 1 ปี
  และที่ถือจนครบกำหนดแสดงมูลค่าตามวิธีราคาทุนตัดจำหน่าย กลุ่มบริษัทฯ
  ตัดบัญชีส่วนเกิน/ส่วนต่ำกว่ามูลค่าตราสารหนี้ตามอัตราดอกเบี้ยที่แท้จริง
  ซึ่งจำนวนที่ตัดจำหน่ายนี้จะแสดงเป็นรายการปรับกับดอกเบี้ยรับ
  ตราสารหนี้จัดเป็นประเภทที่จะถือจนครบกำหนดเมื่อกลุ่มบริษัทฯ
  มีความตั้งใจแน่วแน่และมีความสามารถที่จะถือไว้จนครบกำหนดไถ่ถอน

  เงินลงทุนในตราสารทุนที่ไม่อยู่ในความต้องการของตลาดถือเป็นเงินลงทุนทั่วไปซึ่งแสดงในราคาทุนสุทธิจากค่าเผื่อการด้อยค่า
  (ถ้ามี)

  เงินลงทุนในบริษัทร่วมที่แสดงอยู่ในงบการเงินรวมแสดงมูลค่าตามวิธีส่วนได้เสีย
  เงินลงทุนในบริษัทย่อยและบริษัทร่วมที่แสดงอยู่ในงบการเงินเฉพาะกิจการแสดงมูลค่าตามวิธีราคาทุน

  มูลค่ายุติธรรมของหลักทรัพย์ในความต้องการของตลาดคำนวณจากราคาเสนอซื้อหลังสุด ณ
  สิ้นวันทำการสุดท้ายของปีของตลาดหลักทรัพย์แห่งประเทศไทย
  มูลค่ายุติธรรมของตราสารหนี้ถือพื้นฐานจากการคำนวณอัตราผลตอบแทนหรือราคาจากสมาคมตลาดตราสารหนี้ไทยแล้วแต่กรณี
  มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิ

  กลุ่มบริษัทฯ ใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน

  ในกรณีที่มีการโอนเปลี่ยนประเภทเงินลงทุน กลุ่มบริษัทฯ
  จะปรับเปลี่ยนราคาของเงินลงทุนใหม่โดยใช้มูลค่ายุติธรรม ณ วันที่โอนเปลี่ยนประเภทเงินลงทุน
  ผลแตกต่างระหว่างราคาตามบัญชีและมูลค่ายุติธรรม ณ วันโอนได้บันทึกเป็นรายการกำไร
  (ขาดทุน) ในงบกำไรขาดทุนหรือแสดงเป็นส่วนเกิน (ต่ำกว่า)
  ทุนจากการเปลี่ยนแปลงมูลค่าในส่วนของผู้ถือหุ้นแล้วแต่ประเภทของเงินลงทุนที่มีการโอนเปลี่ยน

-   ที่ดิน อาคารและอุปกรณ์และค่าเสื่อมราคา

  ที่ดิน
  อาคารและอุปกรณ์แสดงตามราคาทุนหลังจากหักค่าเสื่อมราคาสะสมและค่าเผื่อการด้อยค่าของสินทรัพย์
  (ถ้ามี)

  ค่าเสื่อมราคาของอุปกรณ์คำนวณจากราคาทุนของสินทรัพย์โดยวิธีเส้นตรงตามอายุการใช้งานโดยประมาณของสินทรัพย์ดังต่อไปนี้

  อาคาร - 20 ปี

  ส่วนปรับปรุงสินทรัพย์เช่า - 10 ปี, 3 ปี (ตามอายุสัญญาเช่า)

  รถยนต์ - 5 ปี

  เครื่องตกแต่งและเครื่องใช้สำนักงาน - 5 ปี

  คอมพิวเตอร์ - 3 ปี, 5ปี

  ค่าเสื่อมราคารวมอยู่ในการคำนวณผลการดำเนินงาน ไม่มีการคิดค่าเสื่อมราคาสำหรับที่ดิน

-   สินทรัพย์ไม่มีตัวตน

  กลุ่มบริษัทฯ วัดมูลค่าเริ่มแรกของสินทรัพย์ไม่มีตัวตนที่ได้มาแบบแยกต่างหากด้วยราคาทุน
  ต้นทุนของสินทรัพย์ไม่มีตัวตนที่ได้มาจากการรวมธุรกิจคือมูลค่ายุติธรรม ณ วันซื้อ
  และภายหลังการรับรู้รายการครั้งแรก
  สินทรัพย์ไม่มีตัวตนแสดงมูลค่าตามราคาทุนหักค่าตัดจำหน่ายสะสมและค่าเผื่อการด้อยค่าสะสม
  (ถ้ามี)ของสินทรัพย์นั้น กลุ่มบริษัทฯ
  คิดค่าตัดจำหน่ายของสินทรัพย์ไม่มีตัวตนที่มีอายุการใช้ประโยชน์ทราบได้แน่นอนอย่างมีระบบตลอดอายุการใช้ประโยชน์ของสินทรัพย์นั้น
  และจะมีการประเมินการด้อยค่าของสินทรัพย์เมื่อมีข้อบ่งชี้ที่ทำให้สินทรัพย์อาจเกิดการด้อยค่าได้
  กลุ่มบริษัทฯ
  จะทบทวนระยะเวลาการตัดจำหน่ายและวิธีการตัดจำหน่ายของสินทรัพย์ที่ไม่มีตัวตนที่มีอายุการใช้ประโยชน์ทราบได้แน่นอนทุกสิ้นปีเป็นอย่างน้อย
  ค่าตัดจำหน่ายรับรู้เป็นค่าใช้จ่ายในงบกำไรขาดทุน

  สินทรัพย์ไม่มีตัวตนที่มีอายุการใช้ประโยชน์จำกัดคือ
  โปรแกรมคอมพิวเตอร์ซึ่งมีอายุการใช้ประโยชน์ 5 ปี และ 10 ปี

-   รายการธุรกิจกับบุคคลหรือกิจการที่เกี่ยวข้องกัน

  บุคคลหรือกิจการที่เกี่ยวข้องกันกับบริษัทฯ หมายถึง บุคคลหรือกิจการที่มีอำนาจควบคุมบริษัทฯ
  หรือถูกควบคุมโดยบริษัทฯ ไม่ว่าจะเป็นโดยทางตรงหรือทางอ้อม
  หรืออยู่ภายใต้การควบคุมเดียวกันกับบริษัทฯ

  นอกจากนี้บุคคลหรือกิจการที่เกี่ยวข้องยังหมายรวมถึงบริษัทร่วมหรือบุคคลซึ่งมีอิทธิพลอย่างเป็นสาระสำคัญกับบริษัทฯ
  ผู้บริหารสำคัญ กรรมการหรือพนักงานของบริษัทฯ
  ที่มีอำนาจในการวางแผนและควบคุมการดำเนินงานของบริษัทฯ

-   เงินค้างรับเกี่ยวกับการประกันภัยต่อ

  เงินค้างรับเกี่ยวกับการประกันภัยต่อแสดงด้วยมูลค่าสุทธิที่จะได้รับ กลุ่มบริษัทฯ
  บันทึกค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากจำนวนที่คาดว่าจะเรียกเก็บไม่ได้จากเงินค้างรับเกี่ยวกับการประกันภัยต่อทั้งสิ้นที่มีอยู่
  ซึ่งโดยทั่วไปพิจารณาจากประสบการณ์การเรียกเก็บเงินและการวิเคราะห์อายุของเงินค้างรับเกี่ยวกับการประกันภัยต่อ

-   สัญญาเช่าระยะยาว

  สัญญาเช่าอุปกรณ์
  ยานพาหนะและโปรแกรมคอมพิวเตอร์ที่ความเสี่ยงและผลตอบแทนของความเป็นเจ้าของส่วนใหญ่ได้โอนไปให้กับผู้เช่าถือเป็นสัญญาเช่าทางการเงิน
  สัญญาเช่าทางการเงินจะบันทึกเป็นรายจ่ายฝ่ายทุนด้วยมูลค่ายุติธรรมของสินทรัพย์ที่เช่าหรือมูลค่าปัจจุบันสุทธิของจำนวนเงินที่ต้องจ่ายตามสัญญาเช่าแล้วแต่มูลค่าใดจะต่ำกว่า
  ภาระผูกพันตามสัญญาเช่าหักค่าใช้จ่ายทางการเงินจะบันทึกเป็นหนี้สินระยะยาว
  ส่วนดอกเบี้ยจ่ายจะบันทึกในงบกำไรขาดทุนตลอดอายุของสัญญาเช่า
  สินทรัพย์ที่ได้มาตามสัญญาเช่าทางการเงินจะคิดค่าเสื่อมราคาและค่าตัดจำหน่ายตลอดอายุการใช้งานของสินทรัพย์ที่เช่า

-   ภาษีเงินได้

-   ภาษีเงินได้ตามแบบแสดงรายการ

  กลุ่มบริษัทฯ บันทึกภาษีเงินได้โดยคำนวณจากกำไรสุทธิทางภาษีตามกฎหมายภาษีอากรที่เกี่ยวข้อง

-   ภาษีเงินได้รอการตัดบัญชี

  ภาษีเงินได้รอการตัดบัญชีคำนวณขึ้นจากผลแตกต่างชั่วคราวระหว่างราคาตามบัญชีของสินทรัพย์และหนี้สิน
  ณ วันที่ในงบดุลกับฐานภาษีของสินทรัพย์และหนี้สินนั้น โดยใช้อัตราภาษีที่มีผลบังคับใช้ ณ
  วันที่ในงบดุล

  กลุ่มบริษัทฯ
  รับรู้หนี้สินภาษีเงินได้รอการตัดบัญชีสำหรับผลแตกต่างชั่วคราวที่ต้องเสียภาษีและรับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษี
  รวมทั้งผลขาดทุนทางภาษีที่ยังไม่ได้ใช้ ทั้งนี้กลุ่มบริษัทฯ
  จะรับรู้สินทรัพย์ภาษีเงินได้รอการตัดบัญชีก็ต่อเมื่อมีความเป็นไปได้ค่อนข้างแน่ที่กลุ่มบริษัทฯ
  จะมีกำไรทางภาษีในอนาคตเพียงพอสำหรับผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้นั้น

  กลุ่มบริษัทฯ จะทบทวนมูลค่าตามบัญชีของสินทรัพย์ภาษีเงินได้รอการตัดบัญชี ณ ทุกวันที่ในงบดุล
  และจะปรับลดมูลค่าตามบัญชีดังกล่าวเมื่อมีความเป็นไปได้ค่อนข้างแน่ว่าบริษัทฯ
  จะไม่มีกำไรทางภาษีเพียงพอต่อการนำสินทรัพย์ภาษีเงินได้รอการตัดบัญชีทั้งหมดหรือบางส่วนมาใช้ประโยชน์

  กลุ่มบริษัทฯ จะบันทึกภาษีเงินได้รอการตัดบัญชีโดยตรงไปยังส่วนของผู้ถือหุ้น
  หากภาษีที่เกิดขึ้นเกี่ยวข้องกับรายการที่ได้บันทึกโดยตรงไปยังส่วนของผู้ถือหุ้น

-   เงินตราต่างประเทศ

  รายการที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ
  วันที่ที่เกิดรายการ สินทรัพย์และหนี้สินที่เป็นเงินตราต่างประเทศคงเหลือ ณ
  วันที่ในงบดุลแปลงค่าเป็นเงินบาทโดยใช้อัตราแลกเปลี่ยน ณ วันที่ในงบดุล

  กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

-   การด้อยค่าของสินทรัพย์

  ทุกวันที่ในงบดุล กลุ่มบริษัทฯ จะประเมินว่ามีข้อบ่งชี้ที่แสดงว่าสินทรัพย์ด้อยค่าลงหรือไม่
  หากมีข้อบ่งชี้ของการด้อยค่า หรือเมื่อต้องทำการประเมินการด้อยค่าของสินทรัพย์เป็นรายปี
  กลุ่มบริษัทฯ จะประมาณมูลค่าที่คาดว่าจะได้รับคืนของสินทรัพย์
  มูลค่าที่คาดว่าจะได้รับคืนของสินทรัพย์หมายถึง
  มูลค่ายุติธรรมหักด้วยต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า
  และหากพบว่าราคาตามบัญชีของสินทรัพย์นั้นมีมูลค่าสูงกว่ามูลค่าที่คาดว่าจะได้รับคืนแสดงว่าสินทรัพย์ดังกล่าวเกิดการด้อยค่า
  กลุ่มบริษัทฯ จะลดมูลค่าของสินทรัพย์นั้นลงให้เท่ากับมูลค่าที่คาดว่าจะได้รับคืน
  ในการประเมินมูลค่าจากการใช้สินทรัพย์
  ประมาณการกระแสเงินสดในอนาคตที่กิจการคาดว่าจะได้รับจากสินทรัพย์จะถูกคำนวณคิดลดเป็นมูลค่าปัจจุบัน
  โดยใช้อัตราคิดลดก่อนภาษีที่สะท้อนถึงการประเมินความเสี่ยงในสภาพตลาดปัจจุบันของเงินสดตามระยะเวลาและความเสี่ยงซึ่งเป็นลักษณะเฉพาะของสินทรัพย์ที่กำลังพิจารณาอยู่
  ในการประเมินมูลค่ายุติธรรมหักต้นทุนในการขาย กลุ่มบริษัทฯ
  ใช้แบบจำลองการประเมินมูลค่าที่ดีที่สุดซึ่งเหมาะสมกับสินทรัพย์
  ซึ่งสะท้อนถึงจำนวนเงินที่กิจการสามารถจะได้มาจากการจำหน่ายสินทรัพย์ในงบดุล
  หักด้วยต้นทุนในการจำหน่าย
  โดยการจำหน่ายนั้นผู้ซื้อกับผู้ขายมีความรอบรู้และเต็มใจในการแลกเปลี่ยนและสามารถต่อรองราคากันได้อย่างเป็นอิสระในลักษณะของผู้ที่ไม่มีความเกี่ยวข้องกัน

  กลุ่มบริษัทฯ จะรับรู้รายการขาดทุนจากการด้อยค่าในงบกำไรขาดทุน

  ณ วันที่ในงบดุล กลุ่มบริษัทฯ
  จะประเมินว่ามีข้อบ่งชี้ที่แสดงให้เห็นว่ารายการขาดทุนจากการด้อยค่าของสินทรัพย์ที่กลุ่มบริษัทฯ
  ได้รับรู้ในงวดก่อนได้หมดไปหรือลดลงหรือไม่ หากมีข้อบ่งชี้ดังกล่าวกลุ่มบริษัทฯ
  ต้องประมาณมูลค่าที่คาดว่าจะได้รับคืนของสินทรัพย์นั้นและกลับรายการบัญชีขาดทุนจากการด้อยค่าของสินทรัพย์ที่กลุ่มบริษัทฯ
  รับรู้ในงวดก่อน

-   ผลประโยชน์ของพนักงาน

  ค่าใช้จ่ายเกี่ยวกับเงินเดือน ค่าจ้าง โบนัส
  และเงินสมทบกองทุนประกันสังคมและกองทุนสำรองเลี้ยงชีพบันทึกเป็นค่าใช้จ่ายในปีที่เกิดรายการ

-   ประมาณการหนี้สิน

  กลุ่มบริษัทฯ
  จะบันทึกประมาณการหนี้สินไว้ในบัญชีเมื่อภาระผูกพันซึ่งเป็นผลมาจากเหตุการณ์ในอดีตได้เกิดขึ้นแล้ว
  และมีความเป็นไปได้ค่อนข้างแน่นอนว่ากลุ่มบริษัทฯ
  จะเสียทรัพยากรเชิงเศรษฐกิจไปเพื่อปลดเปลื้องภาระผูกพันนั้น และกลุ่มบริษัทฯ
  สามารถประมาณมูลค่าภาระผูกพันนั้นได้อย่างน่าเชื่อถือ

-   การใช้ดุลยพินิจและประมาณการทางการบัญชีที่สำคัญ

  ในการจัดทำงบการเงินตามหลักการบัญชีที่รับรองทั่วไป
  ฝ่ายบริหารอาจต้องใช้ดุลยพินิจและการประมาณการผลกระทบของเหตุการณ์ที่ไม่แน่นอนในอนาคตที่อาจมีผลกระทบต่อจำนวนเงินที่แสดงในงบการเงินและการเปิดเผยในหมายเหตุประกอบงบการเงิน
  ด้วยเหตุนี้ผลที่เกิดขึ้นจริงจึงอาจแตกต่างไปจากจำนวนที่ประมาณไว้
  การใช้ดุลยพินิจและการประมาณการทางการบัญชีที่สำคัญ ได้แก่

-   สัญญาเช่าทางการเงิน/สัญญาเช่าดำเนินงาน

  กลุ่มบริษัทฯ ได้เข้าทำสัญญาเช่าอาคาร อุปกรณ์และยานพาหนะ ซึ่งกลุ่มบริษัทฯ
  ได้พิจารณาและประเมินขอบเขตของความเสี่ยงและผลตอบแทนที่ผู้เป็นเจ้าของพึงได้รับจากสินทรัพย์ที่เช่าตามสัญญาแล้วพบว่า
  หากความเสี่ยงและผลตอบแทนทั้งหมดหรือเกือบทั้งหมดเป็นของผู้ให้เช่า
  สัญญาเช่าดังกล่าวถือเป็นสัญญาเช่าดำเนินงาน
  หากความเสี่ยงและผลตอบแทนทั้งหมดหรือเกือบทั้งหมดเป็นของกลุ่มบริษัทฯ
  สัญญาเช่าดังกล่าวจัดเป็นสัญญาเช่าทางการเงิน

-   ค่าเผื่อหนี้สงสัยจะสูญของลูกหนี้

  ค่าเผื่อหนี้สงสัยจะสูญของลูกหนี้เกิดจากการปรับมูลค่าของลูกหนี้จากความเสี่ยงด้านเครดิตที่อาจเกิดขึ้น
  ฝ่ายบริหารได้ใช้ดุลยพินิจในการประมาณการผลขาดทุนที่คาดว่าจะเกิดขึ้นจากลูกหนี้แต่ละราย
  โดยใช้การวิเคราะห์สถานะของลูกหนี้รายตัว ประสบการณ์การเก็บเงินในอดีต
  การวิเคราะห์อายุลูกหนี้และการเปลี่ยนแปลงของสภาวะเศรษฐกิจในปัจจุบัน
  อย่างไรก็ตามการใช้ประมาณการและข้อสมมติฐานที่แตกต่างกัน
  อาจมีผลต่อจำนวนค่าเผื่อหนี้สงสัยจะสูญ
  ดังนั้นการปรับปรุงค่าเผื่อหนี้สงสัยจะสูญอาจมีขึ้นได้ในอนาคต

-   มูลค่ายุติธรรมของเครื่องมือทางการเงิน

  ในการประเมินมูลค่ายุติธรรมของเครื่องมือทางการเงินที่ไม่มีการซื้อขายในตลาดและไม่สามารถหาราคาได้ในตลาดซื้อขายคล่อง
  ฝ่ายบริหารได้ใช้ดุลยพินิจในการประมาณมูลค่ายุติธรรมของเครื่องมือทางการเงินดังกล่าว
  โดยคำนวณตามหลักเกณฑ์การประเมินมูลค่าที่เป็นที่ยอมรับกันทั่วไป
  ซึ่งตัวแปรที่ใช้ในการคำนวณมาจากการเทียบเคียงกับตัวแปรที่มีอยู่ในตลาด
  โดยคำนึงถึงสภาพคล่อง และข้อมูลความสัมพันธ์
  และการเปลี่ยนแปลงของมูลค่าของเครื่องมือทางการเงินในระยะยาว

-   ค่าเผื่อการด้อยค่าของเงินลงทุนในหลักทรัพย์

  กลุ่มบริษัทฯ พิจารณาค่าเผื่อการด้อยค่าของเงินลงทุนในหลักทรัพย์
  เมื่อพบว่ามูลค่ายุติธรรมของเงินลงทุนดังกล่าวลดลงอย่างมีสาระสำคัญและเป็นระยะเวลานาน
  ซึ่งความมีสาระสำคัญและระยะเวลานั้นขึ้นอยู่กับดุลยพินิจของฝ่ายบริหาร

-   ที่ดิน อาคารและอุปกรณ์และค่าเสื่อมราคา

  ในการคำนวณค่าเสื่อมราคาของอาคารและอุปกรณ์
  ฝ่ายบริหารได้ประมาณอายุการใช้งานและมูลค่าซากเมื่อเลิกใช้งานของอาคารและอุปกรณ์
  และได้มีการทบทวนอายุการใช้งานและมูลค่าซากหากมีการเปลี่ยนแปลง

-   สินทรัพย์ไม่มีตัวตน

  สินทรัพย์ไม่มีตัวตนจะตัดจำหน่ายโดยวิธีเส้นตรงตามอายุการใช้งานโดยประมาณ
  และจะพิจารณาการด้อยค่าหากมีข้อบ่งชี้
  ในการบันทึกและวัดมูลค่าเริ่มแรกและการพิจารณาการด้อยค่าของสินทรัพย์ไม่มีตัวตนนั้น
  จำเป็นต้องใช้ดุลยพินิจของฝ่ายบริหารในการประมาณมูลค่าของสินทรัพย์ที่คาดว่าจะได้รับในอนาคต
  โดยวิธีประมาณการกระแสเงินสดคิดลด
  ซึ่งประมาณการกระแสเงินสดดังกล่าวอาจเปลี่ยนแปลงได้เนื่องจาก ภาวะแข่งขัน
  แนวโน้มการเปลี่ยนแปลงของรายได้ โครงสร้างต้นทุน การเปลี่ยนแปลงของอัตราคิดลด
  ภาวะอุตสาหกรรมและภาวะตลาดที่เกี่ยวข้อง

-   สินทรัพย์ภาษีเงินได้รอตัดบัญชี

  กลุ่มบริษัทฯ รับรู้สินทรัพย์ภาษีเงินได้ในบัญชี
  โดยฝ่ายบริหารได้ใช้ประมาณการในการประเมินความสามารถในการทำกำไรในอนาคต
  และพิจารณาว่ามีความเป็นไปได้ค่อนข้างแน่นอนว่ากลุ่มบริษัทฯ
  จะมีกำไรทางภาษีจากการดำเนินงานในอนาคตเพียงพอที่จะใช้ประโยชน์จากสินทรัพย์ภาษีเงินได้นั้น

บริษัท ไทยรับประกันภัยต่อ จำกัด (มหาชน) และบริษัทย่อย

งบดุลรวม

(หน่วย : ล้านบาท)

  ---------------------------- --------- ------- --------- ------- --------- -------
  สินทรัพย์                       2551      %       2550      %       2549      %

  เงินลงทุนในหลักทรัพย์                                                           

  พันธบัตรและตั๋วเงินคลัง            611.2     12.6    551.5     11.1    235.1     5.1

  หุ้นทุน                         542.3     11.2    698.7     14.1    572.6     12.4

  หุ้นกู้                          236.6     4.9     508.5     10.2    609.7     13.2

  ตั๋วเงิน                        210.1     4.3     215.5     4.3     288.5     6.2

  หน่วยลงทุน                     1,553.2   32.0    1,636.9   32.9    1,598.4   34.5

  รวมเงินลงทุนในหลักทรัพย์          3,153.4   65.0    3,611.1   72.6    3,304.3   71.4

                                                                             

  เงินให้กู้ยืม                                                                   

  โดยมีหลักทรัพย์เป็นประกัน          13.2      0.3     6.7       0.1     3.0       0.1

  อื่น ๆ                         1.1       -       0.8       -       1.0       -

                               14.3      0.3     7.5       0.1     4.0       0.1

                                                                             

  เงินลงทุนในบริษัทร่วม             19.1      0.4     23.0      0.5     24.6      0.5

  เงินสดและเงินฝากสถาบันการเงิน    329.7     6.8     251.9     5.1     351.8     7.6

  อุปกรณ์และสิทธิการเช่า-สุทธิ        153.1     3.2     129.6     2.6     47.7      1.0

  เงินวางไว้จากประกันภัยต่อ         490.0     10.1    425.6     8.6     392.2     8.5

  เงินค้างรับเกี่ยวกับการประกันภัยต่อ   159.4     3.3     185.5     3.7     244.0     5.3

  รายได้จากการลงทุนค้างรับ         20.2      0.4     23.5      0.5     22.2      0.5

  สินทรัพย์อื่น                                                                   

  สินทรัพย์ภาษีเงินได้รอตัดบัญชี        450.8     9.3     265.1     5.3     191.5     4.1

  อื่น ๆ                         59.2      1.2     48.7      1.0     43.9      1.0

  รวมสินทรัพย์                    4,849.2   100.0   4,971.5   100.0   4,626.2   100.0

                                                                             
  ---------------------------- --------- ------- --------- ------- --------- -------

+-----------------------------+-------+----+-------+----+-------+----+
|                             | 2551  | %  | 2550  | %  | 2549  | %  |
+-----------------------------+-------+----+-------+----+-------+----+
| หนี้สิน                        |       |    |       |    |       |    |
+-----------------------------+-------+----+-------+----+-------+----+
| เงินสำรองประกันชีวิต            | 165.9 | 3  | 163.9 | 3  | 147.5 | 3  |
|                             |       | .4 |       | .3 |       | .2 |
+-----------------------------+-------+----+-------+----+-------+----+
| เงินสำร                      | 1,    | 23 | 1,    | 21 | 933.0 | 20 |
| องเบี้ยประกันภัยที่ยังไม่ถือเป็นรายได้ | 143.9 | .6 | 048.8 | .1 |       | .2 |
+-----------------------------+-------+----+-------+----+-------+----+
| สำรองค่าสินไห                 | 960.1 | 20 | 781.5 | 15 | 870.2 | 18 |
| มทดแทนและค่าสินไหมทดแทนค้างจ่าย |       | .0 |       | .7 |       | .8 |
+-----------------------------+-------+----+-------+----+-------+----+
| เงินถือไว้จากการประกันภัยต่อ      | 45.4  | 0  | 39.3  | 0  | 16.8  | 0  |
|                             |       | .9 |       | .8 |       | .4 |
+-----------------------------+-------+----+-------+----+-------+----+
| เงินค้างจ่ายเกี่ยวกับการประกันภัยต่อ | 175.6 | 3  | 127.5 | 2  | 125.4 | 2  |
|                             |       | .6 |       | .6 |       | .7 |
+-----------------------------+-------+----+-------+----+-------+----+
| เงินเบิกเกินบัญชีธนาคาร          | 12.0  | 0  | -     | -  | -     | -  |
|                             |       | .2 |       |    |       |    |
+-----------------------------+-------+----+-------+----+-------+----+
| หนี้สินอื่น                      |       |    |       |    |       |    |
+-----------------------------+-------+----+-------+----+-------+----+
| ภาษีเงินได้นิติบุคคลค้างจ่าย        | 93.3  | 1  | 81.5  | 1  | 65.8  | 1  |
|                             |       | .9 |       | .6 |       | .4 |
+-----------------------------+-------+----+-------+----+-------+----+
| หนี้สินภาษีเงินได้รอตัดบัญชี         | 40.9  | 0  | 62.5  | 1  | 37.4  | 0  |
|                             |       | .8 |       | .3 |       | .8 |
+-----------------------------+-------+----+-------+----+-------+----+
| อื่น ๆ                        | 131.0 | 2  | 170.6 | 3  | 73.4  | 1  |
|                             |       | .7 |       | .4 |       | .6 |
+-----------------------------+-------+----+-------+----+-------+----+
| รวมหนี้สิน                     | 2,    | 57 | 2,    | 49 | 2,    | 49 |
|                             | 768.1 | .1 | 475.6 | .8 | 269.5 | .1 |
+-----------------------------+-------+----+-------+----+-------+----+
|                             |       |    |       |    |       |    |
+-----------------------------+-------+----+-------+----+-------+----+
| ส่วนของผู้ถือหุ้น                 |       |    |       |    |       |    |
+-----------------------------+-------+----+-------+----+-------+----+
| ทุนเรือนหุ้น                    |       |    |       |    |       |    |
+-----------------------------+-------+----+-------+----+-------+----+
| ทุนจดทะเบียน                  | 1,    |    | 1,    |    | 1,    |    |
|                             | 187.8 |    | 187.8 |    | 187.8 |    |
+-----------------------------+-------+----+-------+----+-------+----+
| ทุนที่ออกและชำระแล้ว            | 1,    | 24 | 1,    | 23 | 1,    | 25 |
|                             | 187.4 | .5 | 187.4 | .9 | 187.4 | .7 |
+-----------------------------+-------+----+-------+----+-------+----+
| ส่วนเกินมูลค่าหุ้น                | 163.4 | 3  | 163.4 | 3  | 163.4 | 3  |
|                             |       | .3 |       | .3 |       | .5 |
+-----------------------------+-------+----+-------+----+-------+----+
|   ส่วนเกิน(ต่ำกว่า)ท            | (3    | (  | 85.7  | 1  | 41.9  | 0  |
| ุนจากการเปลี่ยนแปลงมูลค่าเงินลงทุน | 63.7) | 7. |       | .7 |       | .9 |
|                             |       | 5) |       |    |       |    |
+-----------------------------+-------+----+-------+----+-------+----+
|   เงินรับล่วงห                 | -     | -  | -     | -  | -     | -  |
| น้าค่าหุ้นจากการใช้ใบสำคัญแสดงสิทธิ |       |    |       |    |       |    |
+-----------------------------+-------+----+-------+----+-------+----+
| กำไรสะสม                    |       |    |       |    |       |    |
+-----------------------------+-------+----+-------+----+-------+----+
| จัดสรรแล้ว                    |       |    |       |    |       |    |
+-----------------------------+-------+----+-------+----+-------+----+
| - สำรองตามกฎหมาย            | 144.4 | 3  | 138.8 | 2  | 126.8 | 2  |
|                             |       | .0 |       | .8 |       | .7 |
+-----------------------------+-------+----+-------+----+-------+----+
| - สำรองทั่วไป                 | 106.0 | 2  | 106.0 | 2  | 106.0 | 2  |
|                             |       | .2 |       | .1 |       | .3 |
+-----------------------------+-------+----+-------+----+-------+----+
| - สำรองฉุกเฉิน                | 44.0  | 0  | 44.0  | 0  | 44.0  | 1  |
|                             |       | .9 |       | .9 |       | .0 |
+-----------------------------+-------+----+-------+----+-------+----+
| ยังไม่ได้จัดสรร                 | 776.5 | 16 | 748.8 | 15 | 666.9 | 14 |
|                             |       | .0 |       | .1 |       | .4 |
+-----------------------------+-------+----+-------+----+-------+----+
| รวมส่วนของผู้ถือหุ้นของบริษัทฯ      | 2,    | 42 | 2,    | 49 | 2,    | 50 |
|                             | 058.0 | .4 | 474.1 | .8 | 336.4 | .5 |
+-----------------------------+-------+----+-------+----+-------+----+
| ส่วนของผู้ถือหุ้นส่วนน้อยของบริษัทย่อย | 23.1  | 0  | 21.8  | 0  | 20.3  | 0  |
|                             |       | .5 |       | .4 |       | .4 |
+-----------------------------+-------+----+-------+----+-------+----+
| รวมส่วนของผู้ถือหุ้น              | 2,    | 42 | 2,    | 50 | 2,    | 50 |
|                             | 081.1 | .9 | 495.9 | .2 | 356.7 | .9 |
+-----------------------------+-------+----+-------+----+-------+----+
| รวมหนี้สินและส่วนของผู้ถือหุ้น       | 4,    | 1  | 4,    | 1  | 4,    | 1  |
|                             | 849.2 | 00 | 971.5 | 00 | 626.2 | 00 |
|                             |       | .0 |       | .0 |       | .0 |
+-----------------------------+-------+----+-------+----+-------+----+
|                             |       |    |       |    |       |    |
+-----------------------------+-------+----+-------+----+-------+----+

งบกำไรขาดทุนรวม

(หน่วย: ล้านบาท)

  ------------------------------------------------------------- ----------- ------- ----------- ------- ----------- -------
                                                                2551        %       2550        %       2549        %

  รายได้จากการรับประกันภัยต่อ                                                                                            

  เบี้ยประกันภัยต่อ                                                  5,072.5             4,542.9             4,023.9     

  หัก: เบี้ยประกันภัยต่อช่วง                                           (1,618.7)           (1,576.4)           (1,410.9)   

  เบี้ยประกันภัยรับสุทธิ                                               3,453.8     102.9   2,966.5     104.7   2,613.0     103.0

  หัก:เงินสำรองประกันภัยต่อและเงินสำรองเบี้ยประกันภัยที่ยังไม่ถือเป็นรายได้เพิ่ม   (97.1)      (2.9)   (132.2)     (4.7)   (75.5)      (3.0)
  (ลด) จากปีก่อน                                                                                                      

  รวมรายได้จากการรับประกันภัยต่อ                                     3,356.7     100.0   2,834.3     100.0   2,537.5     100.0

  ค่าใช้จ่ายในการรับประกันภัยต่อ                                                                                           

  ค่าสินไหมทดแทนที่เกิดขึ้นระหว่างปี                                     1,419.9     42.3    1,253.9     44.2    1,133.7     44.7

  ค่าจ้างและบำเหน็จ                                                1,245.5     37.1    1,050.1     37.1    948.1       37.4

  ค่าใช้จ่ายอื่น                                                     46.9        1.4     49.2        1.7     16.5        0.6

  รวมค่าใช้จ่ายในการรับประกันภัยต่อ                                    2,712.3     80.8    2,353.2     83.0    2,098.3     82.7

  กำไรจากการรับประกันภัยต่อ                                         644.4       19.2    481.1       17.0    439.2       17.3

  รายได้จากการลงทุน                                                                                                   

  ดอกเบี้ยและเงินปันผล                                              156.9       4.7     227.8       8.0     174.8       6.9

  กำไร จากการลงทุนในหลักทรัพย์                                      74.6        2.2     77.6        2.8     128.3       5.1

  กำไร(ขาดทุน)ที่ยังไม่เกิดขึ้นจริงจากหลักทรัพย์เพื่อค้า                       (43.1)      (1.3)   -           -       -           -

  รวมรายได้จากการลงทุน                                            188.4       5.6     305.4       10.8    303.1       12.0

  ค่าใช้จ่ายในการลงทุน                                              (10.7)      (0.3)   (10.4)      (0.4)   (9.6)       (0.4)

  -kfm6o0kddkifhvp8jk-v’g’bo]’m6o                               (9.3)       (0.3)   -           -       -           --

  รวมกำไรจากการลงทุน                                             168.4       5.0     295.0       10.4    293.5       11.6

  รวมกำไรจากการรับประกันภัยต่อและจากการลงทุน                         812.8       24.2    776.1       27.4    732.7       28.9

  รายได้จากการให้บริการ                                            77.6        2.3     52.0        1.8     27.2        1.1

  ค่าใช่จ่ายในการให้บริการ                                           (62.6)      (1.9)   (39.1)      (1.4)   (28.6)      (1.1)

  รวมกำไรจากการให้บริการ                                          15.0        0.4     12.9        0.4     (1.4)       -

  ส่วนแบ่งผลกำไร(ขาดทุน)จากบริษัทร่วมตามวิธีส่วนได้เสีย                    0.2         -       0.2         -       0.6         -

  รายได้อื่น                                                       2.8         0.1     4.5         0.1     3.6         0.1

  ค่าใช้จ่ายการดำเนินงาน                                                                                                

  ค่าใช้จ่ายเกี่ยวกับพนักงาน                                           94.9        2.8     86.8        3.1     76.1        3.0

  ค่าใช้จ่าย เกี่ยวกับอาคารสถานที่และอุปกรณ์                              14.4        0.4     10.1        0.4     12.8        0.5

  ค่าภาษีอากร                                                     0.2         -       0.5         -       0.1         -

  (โอนกลับ)หนี้สงสัยจะสูญ                                            0.4         -       0.4         -       (2.2)       (0.1)

  ค่าตอบแทนกรรมการ                                               10.0        0.3     8.9         0.3     9.9         0.4

  ค่าใช้จ่ายอื่น                                                     40.3        1.2     25.6        0.9     24.8        1.0

  รวมค่าใช้จ่ายการดำเนินงาน                                         160.2       4.8     132.4       4.7     121.4       4.8

  กำไรก่อนภาษีเงินได้                                               670.6       20.0    661.4       23.3    614.0       24.2

  ภาษีเงินได้นิติบุคคล                                                (193.4)     (5.8)   (140.9)     (5.0)   (148.8)     (5.9)

  กำไรหลังภาษีเงินได้นิติบุคคล                                         477.2       14.2    520.4       18.3    465.3       18.3

  กำไรสุทธิส่วนที่เป็นของผู้ถือหุ้นส่วนน้อย                                  (3.9)       (0.1)   (5.3)       (0.1)   (3.0)       (0.1)

  กำไรสุทธิสำหรับปี                                                 473.3       14.1    515.1       18.2    462.3       18.2

  กำไรต่อหุ้นพื้นฐาน (บาท)                                           0.399               0.434               0.391       
  ------------------------------------------------------------- ----------- ------- ----------- ------- ----------- -------

งบกระแสเงินสด

  (หน่วย : ล้านบาท)

  ---------------------------------------------------- ----------- -----------
                                                       2551        2550

  กระแสเงินสดจากกิจกรรมดำเนินงาน                                      

  เงินประกันภัยรับสุทธิจากการประกันภัยต่อ                       3,483.2     3,028.4

  ค่าสินไหมทดแทนสุทธิจากการประกันภัยต่อ                       (1,241.4)   (1,342.5)

  ค่าจ้างและบำเหน็จสุทธิจากการประกันภัยต่อ                     (1,245.4)   (1,050.0)

  ค่าใช้จ่ายในการประกันภัยอื่น                                (46.9)      (49.2)

  รายได้จากการลงทุนสุทธิ                                   217.5       293.9

  รายได้จากการให้บริการ                                   66.0        52.0

  ค่าใช้จ่ายในการให้บริการ                                  (45.4)      (29.3)

  รายได้อื่น                                              2.8         2.3

  ค่าใช้จ่ายในการดำเนินงาน                                 (142.7)     (120.1)

  ภาษีเงินได้                                             (213.8)     (194.8)

  อื่น ๆ                                                 (8.1)       (3.4)

  เงินสดสุทธิได้มาจากกิจกรรมดำเนินงาน                        825.8       587.3

  กระแสเงินสดได้มา (ใช้ไป) จากกิจกรรมลงทุน                              

  กระแสเงินสดได้มา                                                   

  เงินลงทุนในหลักทรัพย์                                     2,226.4     1,984.6

  เงินให้กู้ยืม                                             4.6         1.3

  เงินปันผลรับจากบริษัทร่วม                                  1.2         2.4

  อุปกรณ์                                                0.2         2.2

  เงินสดได้มาจากกิจกรรมลงทุน                               2,232.4     1,990.5

  กระแสเงินสดใช้ไป                                                   

  เงินลงทุนในหลักทรัพย์                                     (2,709.2)   (2,183.6)

  เงินให้กู้ยืม                                             (11.3)      (4.8)

  เงินลงทุนเพิ่มในบริษัทร่วม                                  -           (5.0)

  ที่ดิน อาคารและอุปกรณ์                                    (45.2)      (60.3)

  เงินสดใช้ไปในกิจกรรมลงทุน                                (2,765.7)   (2,253.7)

  เงินสดสุทธิใช้ไปในกิจกรรมลงทุน                             (533.3)     (263.2)

  กระแสเงินสดได้มา (ใช้ไป) จากกิจกรรมจัดหาเงิน                           

  เงินปันผลจ่าย                                           (453.7)     (427.4)

  เงินเบิกเกินบัญชีธนาคาร                                   12.0        -

  เงินสดสุทธิใช้ไปในกิจกรรมจัดหาเงิน                          (441.7)     (427.4)

  เงินสดและรายการเทียบเท่าเงินสดเพิ่มขึ้น (ลดลง) สุทธิ           (149.2)     (103.4)

  เงินสดและรายการเทียบเท่าเงินสด ณ วันต้นปี                   289.4       392.8

  เงินสดและรายการเทียบเท่าเงินสด ณ วันปลายปี                 140.2       289.4
  ---------------------------------------------------- ----------- -----------

  อัตราส่วนทางการเงิน

+---------------------------------------------+-------+-------+-------+
|                                             | 2551  | 2550  | 2549  |
+---------------------------------------------+-------+-------+-------+
| อัตราส่วนสภาพคล่อง (LIQUIDITY RATIO)           |       |       |       |
+---------------------------------------------+-------+-------+-------+
| อัตราส่วนสภาพคล่อง (เท่า)                       | 0.75  | 0.71  | 0.74  |
+---------------------------------------------+-------+-------+-------+
| อัตราหมุนเวียนเบี้ยประกันภัยค้างรับ (วัน)             | 47    | 59    | 68    |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อัตราส่วนแสดงความสามารถในการทำกำไร            |       |       |       |
| (PROFITABILITY RATIO)                       |       |       |       |
+---------------------------------------------+-------+-------+-------+
| RETENTION RATE (%)                          | 68.09 | 65.30 | 64.94 |
+---------------------------------------------+-------+-------+-------+
| อัตราการจ่ายค่าสินไหมทดแทน (%)                  | 42.30 | 44.24 | 44.68 |
+---------------------------------------------+-------+-------+-------+
| อัตรากำไรขั้นต้น (%)                            | 18.66 | 16.22 | 16.81 |
+---------------------------------------------+-------+-------+-------+
| อัตราส่วนค่าใช้จ่ายในการรับประกัน (%)              | 42.06 | 41.52 | 41.56 |
+---------------------------------------------+-------+-------+-------+
| อัตราผลตอบแทนจากการลงทุน (%)                  | 4.55  | 7.79  | 8.08  |
+---------------------------------------------+-------+-------+-------+
| อัตราเบี้ยประกันรับสุทธิ (เท่า)                     | 1.52  | 1.23  | 1.11  |
+---------------------------------------------+-------+-------+-------+
| อัตรากำไรสุทธิ (%)                             | 9.10  | 10.64 | 11.19 |
+---------------------------------------------+-------+-------+-------+
| อัตราผลตอบแทนผู้ถือหุ้น (%)                       | 21.06 | 21.43 | 19.66 |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อ                                           |       |       |       |
| ัตราส่วนแสดงประสิทธิภาพในการดำเนินงาน(EFFICIENCY |       |       |       |
| RATIO)                                      |       |       |       |
+---------------------------------------------+-------+-------+-------+
| อัตราผลตอบแทนต่อสินทรัพย์ (%)                    | 9.72  | 10.74 | 9.94  |
+---------------------------------------------+-------+-------+-------+
| อัตราการหมุนเวียนของสินทรัพย์ (เท่า)               | 1.07  | 1.01  | 0.93  |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| อัตราส่วนวิเคราะห์นโยบายทางการเงิน(FINANCIAL     |       |       |       |
| RATIO)                                      |       |       |       |
+---------------------------------------------+-------+-------+-------+
| อัตราส่วนหนี้สินต่อส่วนของผู้ถือหุ้น (เท่า)              | 1.35  | 1.00  | 0.97  |
+---------------------------------------------+-------+-------+-------+
| POLICY LIABILITY TO CAPITAL FUND (เท่า)      | 1.10  | 0.81  | 0.84  |
+---------------------------------------------+-------+-------+-------+
| อัตราส่วนเงินสำรองต่อส่วนของผู้ถือหุ้น (เท่า)          | 0.64  | 0.49  | 0.46  |
+---------------------------------------------+-------+-------+-------+
| อัตราส่วนเงินสำรองต่อสินทรัพย์ (เท่า)               | 0.27  | 0.24  | 0.23  |
+---------------------------------------------+-------+-------+-------+
| อัตราการจ่ายเงินปันผล (%)                       | 94.34 | 74.04 | 91.71 |
| ของกำไรของงบการเงินเฉพาะกิจการ                |       |       |       |
+---------------------------------------------+-------+-------+-------+
|                                             |       |       |       |
+---------------------------------------------+-------+-------+-------+
| มูลค่าต่อหุ้น                                    |       |       |       |
|  (คำนวณตามมูลค่าที่ตราไว้หุ้นละ 1 บาทเพื่อเปรียบเทียบ) |       |       |       |
+---------------------------------------------+-------+-------+-------+
| สินทรัพย์สุทธิต่อหุ้น (บาท)                         | 1.73  | 2.08  | 1.97  |
+---------------------------------------------+-------+-------+-------+
| กำไรสุทธิต่อหุ้น (บาท)                           | 0.40  | 0.43  | 0.39  |
+---------------------------------------------+-------+-------+-------+
| เงินปันผลต่อหุ้น (บาท)                           | 0.36  | 0.38  | 0.36  |
+---------------------------------------------+-------+-------+-------+

1.  การวิเคราะห์ฐานะการเงินและผลการดำเนินงาน

12.2.1 การวิเคราะห์ผลการดำเนินงาน

1.  ภาพรวมของผลการดำเนินงาน

  วิกฤตการณ์ทางการเงินที่เกิดขึ้นในประเทศสหรัฐอเมริกาในช่วงปีที่ผ่านมา
  ได้ขยายตัวและส่งผลกระทบต่อภาวะเศรษฐกิจโลกอย่างรุนแรง
  โดยจะเห็นได้จากการลดลงอย่างมากของราคาหุ้นทั่วโลก
  การล้มละลายของสถาบันการเงินขนาดใหญ่ และการถดถอยของเศรษฐกิจ วิกฤตการณ์ดังกล่าว
  ได้ส่งผลกระทบอย่างเป็นสาระสำคัญต่อแผนการดำเนินธุรกิจและการเงินรวมถึงสินทรัพย์ของผู้ประกอบการในประเทศไทยเป็นจำนวนมาก
  ถึงแม้รัฐบาลประเทศต่าง ๆ ได้ใช้ความพยายามในการที่จะแก้ไขปัญหาเหล่านี้
  แต่ยังมีความไม่แน่นอนว่าภาวะเศรษฐกิจของโลกจะกลับคืนสู่สภาวะปกติเมื่อใด
  แต่เป็นที่น่ายินดีว่าผลการดำเนินงานของกลุ่มบริษัทฯ ในปี 2551 นี้นั้น
  แม้ว่าจะได้รับผลกระทบจากเหตุการณ์ดังกล่าว
  ที่ทำให้รายได้จากการลงทุนที่เป็นรายได้หลักด้านหนึ่งของกิจการลดลงไปเป็นจำนวนมาก บริษัทฯ
  ก็ยังคงสามารถรักษาระดับการเจริญเติบโตด้านการรับประกันภัยได้อย่างต่อเนื่อง
  สามารถช่วยชดเชยการลดลงของรายได้จากการลงทุนได้เป็นอย่างดี ทำให้บริษัทฯ
  มีกำไรสุทธิจากการดำเนินงานตามงบการเงินรวมในปี 2551 จำนวน 473 ล้านบาท
  ลดลงร้อยละ 8
  ยังสามารถรักษาอัตราผลตอบแทนต่อส่วนของผู้ถือหุ้นให้เป็นไปตามเป้าหมายที่กำหนดไว้ที่อัตราร้อยละ
  20 ได้อย่างต่อเนื่องอีกปีหนึ่ง นอกจากนี้การที่บริษัทฯ
  ได้รับการคงอันดับเครดิตความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับเครดิตชั้นนำของโลกคือ
  Standard and Poor’s (S&P’s) ในระดับ A- แนวโน้มมีเสถียรภาพ (Stable)
  ซึ่งเป็นระดับที่สูงมากสำหรับธุรกิจของไทยนั้น
  ย่อมสะท้อนให้เห็นถึงการยอมรับถึงความเข้มแข็งและความมั่นคงของฐานะทางการเงินของบริษัทฯ
  ในระดับสากลเป็นอย่างดี

  ผลการรับประกันภัยในรอบปี 2551 บริษัทฯ และบริษัทย่อย มีเบี้ยประกันภัยต่อรับรวมทั้งสิ้น
  5,072 ล้านบาท เพิ่มขึ้นร้อยละ 12 เบี้ยประกันภัยต่อรับสุทธิ 3,454 ล้านบาท เพิ่มขึ้นร้อยละ
  16 มีกำไรจากการรับประกันภัยหลังหักค่าใช้จ่ายดำเนินงานจำนวน 482 ล้านบาท
  เพิ่มขึ้นจากปีที่ผ่านมาร้อยละ 39
  อันเป็นผลจากการทำธุรกิจเชิงรุกที่มุ่งเน้นตลาดประกันภัยในประเทศที่เป็นตลาดที่ให้ผลตอบแทนที่ดีเป็นหลักอย่างต่อเนื่องตลอดมา

  จากแนวความคิดเดิมที่ว่าประเทศไทยเป็นประเทศที่มีความเสี่ยงค่อนข้างต่ำต่อการเกิดภัยพิบัติที่เกิดจากธรรมชาติและเกิดจากการกระทำของมนุษย์ที่สร้างความเสียหายรุนแรง
  เช่น แผ่นดินไหว ภูเขาไฟระเบิด พายุ หรือภัยจากการก่อการร้าย เป็นต้น
  ได้เริ่มเปลี่ยนแปลงไป นับแต่เกิดเหตุการณ์สึนามิในปลายเดือนธันวาคม 2547
  เหตุการณ์น้ำท่วมครั้งใหญ่หลายครั้งในปี 2548 และ 2549
  และภัยจากการก่อการร้ายที่ขยายวงกว้างขึ้นในช่วง 3-4 ปีที่ผ่านมา
  ที่ก่อให้เกิดความสูญเสียทั้งชีวิตและทรัพย์สินในวงกว้าง ในฐานะที่บริษัทฯ
  เป็นบริษัทประกันภัยต่อที่มุ่งรับงานจากแหล่งงานในประเทศเป็นหลัก
  ย่อมจะได้รับผลกระทบที่อาจเกิดความเสียหายที่มีวงเงินสูง ๆ อย่างหลีกเลี่ยงไม่ได้ ฉะนั้น
  เพื่อควบคุมจำกัดจำนวนค่าเสียหายส่วนที่บริษัทฯ
  จะต้องรับผิดชอบเองสูงสุดให้อยู่ในจำนวนที่เหมาะสมกับฐานะทางการเงิน บริษัทฯ
  จึงได้บริหารจัดการความเสี่ยง ด้วยการซื้อประกันภัยต่อแบบความเสียหายส่วนเกิน (Excess of
  Loss Protection) เพื่อควบคุมจำกัดจำนวนค่าเสียหายส่วนที่บริษัทฯ
  จะต้องรับผิดชอบเองสูงสุดไว้ ซึ่งในปี 2551 บริษัทฯ
  ได้ทำการซื้อประกันภัยต่อความเสียหายส่วนเกินดังนี้

  ------------------ ------------------ ------------------------ ---------------
  ประเภท             รับผิดชอบเองส่วนแรก   ความเสียหายส่วนเกินคุ้มครอง   รวม

  อัคคีภัย              90 ล้านบาท          2,410 ล้านบาท             2,500 ล้านบาท

  ภัยทางทะเล          20 ล้านบาท          480 ล้านบาท               500 ล้านบาท

  ภัยเบ็ดเตล็ด          50 ล้านบาท          250 ล้านบาท               300 ล้านบาท
  ------------------ ------------------ ------------------------ ---------------

  จากการประเมิน
  คาดว่าความคุ้มครองข้างต้นนี้เพียงพอที่จะรองรับผลกระทบจากเหตุการณ์ภัยพิบัติที่เกิดขึ้นอย่างไม่คาดคิดได้เป็นอย่างดี
  นอกจากนี้ ในปี 2550 บริษัทฯ
  ได้จ้างให้ผู้เชี่ยวชาญจากสถาบันการศึกษาที่มีชื่อเสียงแห่งหนึ่งให้จัดทำ
  “โครงการพัฒนาระบบการบริหารความเสี่ยงองค์กร”
  เพื่อนำมาใช้ในการบริหารจัดการความเสี่ยงของบริษัทฯ ให้เกิดประสิทธิภาพมากยิ่งขึ้น
  ซึ่งคาดว่าจะแล้วเสร็จนำมาใช้งานได้อย่างสมบูรณ์ทั้งองค์กรในปี 2552

  ด้านรายได้จากการลงทุนที่ได้รับผลกระทบจากการตกลงอย่างรุนแรงของตลาดหลักทรัพย์จากภาวะวิกฤตทางเศรษฐกิจและการเงินของโลก
  ส่งผลให้รายได้จากการลงทุนไม่เป็นไปตามเป้าหมายที่กำหนดไว้ บริษัทฯ
  มีรายได้สุทธิจากการลงทุนตามงบการเงินรวมในปี 2551 มีจำนวน 168 ล้านบาท ลดลงร้อยละ
  43 เมื่อเทียบเมื่อเทียบกับระยะเวลาเดียวกันของปีก่อน

  ด้านธุรกิจการให้บริการที่ดำเนินการโดยบริษัทย่อย มีรายได้จากการให้บริการในปี 2551 จำนวน
  78 ล้านบาท เพิ่มขึ้นร้อยละ 55 และมีกำไรเบื้องต้นจากการให้บริการจำนวน 15 ล้านบาท
  เพิ่มขึ้นร้อยละ 37

  ปัจจัยที่เอื้อให้บริษัทฯ ยังคงมีผลการดำเนินงานที่เติบโตได้อย่างต่อเนื่อง
  ไม่ว่าเศรษฐกิจของประเทศจะอยู่ในภาวะใดก็ตาม เกิดจากวิสัยทัศน์ในการทำธุรกิจของบริษัทฯ
  ที่มุ่งหวังผลสำเร็จและผลการดำเนินงานที่เติบโตขึ้นอย่างสม่ำเสมอในระยะยาว
  มีนโยบายที่มุ่งพัฒนาผลิตภัณฑ์และการบริการที่สามารถตอบสนองความต้องการของลูกค้ากลุ่มเป้าหมายในทุกระดับอย่างเป็นระบบทันความต้องการและต่อเนื่อง
  เน้นรับงานที่มีคุณภาพเพื่อให้สามารถรับเสี่ยงภัยไว้เองให้มากที่สุด
  มีการควบคุมค่าใช้จ่ายดำเนินงานให้อยู่ในระดับต่ำและสามารถแข่งขันได้
  มีการจัดสัดส่วนของภัยที่รับให้เหมาะสมสร้างความสมดุลให้เกิดกับพอร์ตของการรับประกันภัยเพื่อลดการพึ่งพิงการประกันภัยประเภทใดประเภทหนึ่งมากเกินไป
  มีการบริหารความเสี่ยงให้อยู่ในระดับที่เหมาะสมโดยอาศัยหลักวิชาการและข้อมูลสถิติมาช่วยกำหนดคัดเลือกประเภท
  ชนิดและวงเงินของแต่ละภัยที่จะรับ
  มีการเลือกซื้อประกันภัยประเภทการคุ้มครองความเสียหายส่วนเกิน (Excess of Loss
  Protection) จากตลาดสากล การลงทุนที่รอบคอบ มองการณ์ไกล
  สามารถปรับตัวได้เร็วตามสภาพตลาดเงินและตลาดทุนที่เปลี่ยนแปลงไป
  ใช้การลงทุนเป็นเครื่องมือเพื่อเสริมศักยภาพในการทำธุรกิจในระยะยาว
  ตามเป้าหมายที่จะปรับรูปแบบการประกอบธุรกิจจากการรับประกันภัยต่อแบบดั้งเดิม
  (Conventional Reinsurer) ให้เป็นผู้ให้บริการ (Service Provider)
  เพื่อสร้างแหล่งรายได้เพิ่มขึ้นโดยการให้บริการแก่ธุรกิจประกันภัยที่มีความหลากหลายขึ้น
  แทนที่จะให้บริการเฉพาะการประกันภัยต่อเท่านั้น
  ช่วยลดผลกระทบจากความผันผวนของผลการรับประกันภัยได้เป็นอย่างดี ดังจะเห็นได้ในช่วง 5
  ปีที่ผ่านมา บริษัทฯ
  ได้ทยอยจัดตั้งบริษัทย่อยและบริษัทร่วมหลายแห่งขึ้นมาเพื่อประกอบธุรกิจให้บริการ
  เพื่อผลักดันให้รายได้จากการบริการมีความสำคัญเพิ่มขึ้นจนเป็นรายได้หลักด้านหนึ่งนอกเหนือจากรายได้จากธุรกิจประกันภัยต่อด้านวินาศภัย
  ธุรกิจประกันภัยต่อด้านประกันชีวิต และการลงทุนที่มีอยู่ในปัจจุบัน

  นอกเหนือจากความสำเร็จที่น่าพอใจด้านผลประกอบการแล้ว ในเรื่องของการกำกับดูแลกิจการที่ดี
  ก็เป็นเรื่องสำคัญที่ทางบริษัทฯ ได้ตระหนักและมุ่งพัฒนาปรับปรุงให้ดียิ่งขึ้น ๆ ไปนั้น
  และจากผลการประเมินระดับการกำกับดูแลกิจการบริษัทจดทะเบียนไทยประจำปี 2551
  ที่จัดทำโดยสมาคมส่งเสริมสถาบันกรรมการบริษัทไทยและจากการประเมินการจัดประชุมสามัญประจำปีผู้ถือหุ้นจากสำนักงานคณะกรรมการกำกับหลักทรัพย์และตลาดหลักทรัพย์ที่บริษัทฯ
  ได้รับผลคะแนนประเมินในระดับที่สูงมาก
  ได้สะท้อนให้เห็นถึงการยอมรับของทุกฝ่ายต่อการดำเนินงานอย่างมี ธรรมาภิบาลของบริษัทฯ

  12.2.1.2 ผลการดำเนินงานของแต่ละกลุ่มธุรกิจ

  ผลการรับประกันภัยต่อวินาศภัยในประเทศ

  การรับประกันภัยต่อของบริษัทฯ
  ยังคงมีรายได้จากการรับงานจากตลาดวินาศภัยในประเทศซึ่งให้ผลกำไรมากที่สุดเป็นหลัก
  เบี้ยประกันภัยต่อวินาศภัยจากแหล่งงานในประเทศในปี 2551 มีจำนวนทั้งสิ้น 4,517 ล้านบาท
  เพิ่มขึ้นร้อยละ 9 เบี้ยประกันภัยต่อรับสุทธิรวมมีจำนวน 2,912 ล้านบาท เพิ่มขึ้นร้อยละ 12
  มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 534 ล้านบาท เพิ่มขึ้นจากปี
  2550 ร้อยละ 34 สามารถสรุปได้ดังนี้

  (หน่วย : ล้านบาท)

+--------------------------------------+-----------+---------+--------+
|                                      | 2551      | 2550    | % เพิ่ม  |
|                                      |           |         | 51/50  |
+--------------------------------------+-----------+---------+--------+
| เบี้ยประกันภัยต่อรับ                       |           |         |        |
+--------------------------------------+-----------+---------+--------+
| อัคคีภัย                                | 2,295     | 2,276   | 0.8    |
+--------------------------------------+-----------+---------+--------+
| ภัยทางทะเล                            | 320       | 288     | 11.3   |
+--------------------------------------+-----------+---------+--------+
| รถยนต์                                | 368       | 156     | 136    |
+--------------------------------------+-----------+---------+--------+
| เบ็ดเตล็ด                              | 1,534     | 1,444   | 6      |
+--------------------------------------+-----------+---------+--------+
| รวม                                  | 4,517     | 4,164   | 8.5    |
+--------------------------------------+-----------+---------+--------+
| เบี้ยประกันภัยต่อรับสุทธิ                    |           |         |        |
+--------------------------------------+-----------+---------+--------+
| อัคคีภัย                                | 1,307     | 1,317   | (0.7)  |
+--------------------------------------+-----------+---------+--------+
| ภัยทางทะเล                            |   234     |   208   | 12.6   |
+--------------------------------------+-----------+---------+--------+
| รถยนต์                                | 368       | 155     | 137.5  |
+--------------------------------------+-----------+---------+--------+
| เบ็ดเตล็ด                              | 1,003     | 920     | 9.0    |
+--------------------------------------+-----------+---------+--------+
| รวม                                  | 2,912     | 2,600   | 12.0   |
+--------------------------------------+-----------+---------+--------+
| กำไร (ขาดทุน) จากการรับประกันภัยต่อ(1)    |           |         |        |
+--------------------------------------+-----------+---------+--------+
| อัคคีภัย                                | 151       | 151     | (0.4)  |
+--------------------------------------+-----------+---------+--------+
| ภัยทางทะเล                            | 60        | 48      | 25.5   |
+--------------------------------------+-----------+---------+--------+
| รถยนต์                                | 78        | 43      | 81.2   |
+--------------------------------------+-----------+---------+--------+
| เบ็ดเตล็ด                              | 245       | 156     | 57.2   |
+--------------------------------------+-----------+---------+--------+
| รวม                                  | 534       | 398     | 34.1   |
+--------------------------------------+-----------+---------+--------+
| อัตราความเสียหาย (%)                   |           |         |        |
+--------------------------------------+-----------+---------+--------+
| อัคคีภัย                                | 48.4      | 49.2    |        |
+--------------------------------------+-----------+---------+--------+
| ภัยทางทะเล                            | 34.8      | 32.8    |        |
+--------------------------------------+-----------+---------+--------+
| รถยนต์                                | 39.8      | 43.2    |        |
+--------------------------------------+-----------+---------+--------+
| เบ็ดเตล็ด                              | 38.3      | 41.5    |        |
+--------------------------------------+-----------+---------+--------+
| รวม                                  | 42.9      | 44.9    |        |
+--------------------------------------+-----------+---------+--------+
| อัตราส่วนรวมความเสียหายและค่านายหน้า (%)  |           |         |        |
+--------------------------------------+-----------+---------+--------+
| อัคคีภัย                                | 89.2      | 88.1    |        |
+--------------------------------------+-----------+---------+--------+
| ภัยทางทะเล                            | 71.6      | 76.6    |        |
+--------------------------------------+-----------+---------+--------+
| รถยนต์                                | 66.3      | 61.9    |        |
+--------------------------------------+-----------+---------+--------+
| เบ็ดเตล็ด                              | 74.7      | 78.2    |        |
+--------------------------------------+-----------+---------+--------+
| รวม                                  | 80.1      | 82.2    |        |
+--------------------------------------+-----------+---------+--------+

(1) ไม่รวมค่าใช้จ่ายดำเนินงาน

  ผลการรับประกันภัยแต่ละประเภทเป็นดังนี้

  อัคคีภัย

  งานประกันอัคคีภัยในประเทศยังเป็นงานหลักของบริษัทฯ ที่มีสัดส่วนของเบี้ยประกันภัยต่อรับในปี
  2551 คิดเป็นร้อยละ 45 ของเบี้ยประกันวินาศภัยรับสุทธิจากแหล่งงานในประเทศ (ปี 2550
  มีสัดส่วนร้อยละ 56) โดยมีเบี้ยประกันภัยต่อรับรวมจากการประกันอัคคีภัยในปี 2551 มีจำนวน
  2,295 ล้านบาท เพิ่มขึ้นร้อยละ 1 และเบี้ยประกันภัยรับสุทธิมีจำนวน 1,307 ล้านบาท
  ลดลงร้อยละ 1
  ผลการดำเนินงานด้านการรับประกันภัยต่ออัคคีภัยทั้งอัตราความเสียหายและอัตราค่านายหน้าจ่ายอยู่ในระดับที่ใกล้เคียงกับผลการดำเนินงานของปี
  2550
  ส่งผลให้กำไรจากการรับประกันภัยต่อก่อนหักค่าใช้จ่ายดำเนินงานของงานประกันอัคคีภัยมีจำนวน
  150 ล้านบาทใกล้เคียงกับในปี 2550 ที่มีกำไรจำนวน 151 ล้านบาท

  ภัยทางทะเล

  เบี้ยประกันภัยต่อรับของการประกันภัยทางทะเลจากแหล่งงานในประเทศในปี 2551 มีจำนวน
  320 ล้านบาท เพิ่มขึ้นร้อยละ 11 จากงวดเดียวกันของปีก่อน เบี้ยประกันภัยต่อรับสุทธิมีจำนวน
  234 ล้านบาท เพิ่มขึ้นร้อยละ 13 อัตราความเสียหายแม้จะปรับตัวสูงขึ้นเล็กน้อยจากร้อยละ
  32.8 ในปี 2550 เป็นร้อยละ 38.8 ในปี 2551 แต่จากการที่อัตราค่านายหน้าจ่ายลดลง
  ส่งผลให้ผลการดำเนินงานเทียบเป็นอัตราส่วนรวมความเสียหายและค่านายหน้าปรับตัวดีขึ้นจากอัตราร้อยละ
  76.6 ในปี 2550 เป็นอัตราร้อยละ 71.6 ในปี 2551
  ทำให้มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 60 ล้านบาท
  เพิ่มขึ้นร้อยละ 26

  รถยนต์

  งานประกันภัยรถยนต์ในปี 2551 นอกเหนือจากเบี้ยประกันภัยต่อรับจากงานตามข้อตกลงของตลาด
  ที่บริษัทฯ ตกลงรับงานในอัตราร้อยละ 5
  ของกรมธรรม์ที่ออกตามพระราชบัญญัติคุ้มครองผู้ประสบภัยจากรถแล้ว บริษัทฯ
  ยังได้ขยายการรับงานประกันภัยต่อรถยนต์แบบเฉพาะรายและแบบสัญญาอื่นเพิ่มมากขึ้น
  มีผลทำให้เบี้ยประกันภัยต่อรับของการประกันภัยรถยนต์ในปี 2551
  มีการขยายตัวในอัตราที่สูงถึงร้อยละ 136 เป็นเบี้ยประกันภัยต่อรับจำนวน 368 ล้านบาท
  และเบี้ยประกันภัยต่อรับสุทธิมีจำนวน 368 ล้านบาทเช่นกัน เพิ่มขึ้นร้อยละ 138
  ผลการดำเนินงานยังอยู่ในเกณฑ์ที่ดีอย่างต่อเนื่อง
  อัตราส่วนรวมค่าเสียหายและค่านายหน้าจ่ายที่ร้อยละ 66.3
  มีกำไรจากการรับประกันภัยต่อก่อนหักค่าใช้จ่ายดำเนินงานของการประกันภัยรถยนต์จำนวน 78
  ล้านบาท เพิ่มขึ้นร้อยละ 81

  เบ็ดเตล็ด

  งานประกันภัยเบ็ดเตล็ด หมายถึงการประกันวินาศภัยอื่น ๆ นอกเหนือจากการประกันวินาศภัยใน
  3 ประเภทหลักที่กล่าวถึงข้างต้น อาทิเช่น การประกันภัยอุบัติเหตุส่วนบุคคล การประกันภัยสุขภาพ
  การประกันภัยวิศวกรรม และการประกันภัยโจรกรรม เป็นต้น ในปี 2551 บริษัทฯ
  มีเบี้ยประกันภัยต่อรับของงานประกันภัยเบ็ดเตล็ดในประเทศจำนวน 1,534 ล้านบาท
  เพิ่มขึ้นร้อยละ 6 โดยบริษัทฯ
  มีเป้าหมายที่จะมุ่งเน้นให้ความสำคัญกับการประกันภัยเบ็ดเตล็ดมากยิ่งขึ้น
  ด้วยการพัฒนาผลิตภัณฑ์และช่องทางจำหน่ายใหม่ ๆ ร่วมกับลูกค้า
  จากที่ยังมีความต้องการในตลาดและการแข่งขันยังไม่รุนแรง
  อีกทั้งเป็นการสร้างให้เกิดความสมดุลระหว่างเบี้ยประกันภัยแต่ละประเภทไม่หนักไปประเภทใดประเภทหนึ่งมากเกินไป
  เบี้ยประกันภัยต่อรับสุทธิมีจำนวน 1,003 ล้านบาท เพิ่มขึ้นร้อยละ 9
  มีกำไรจากการรับประกันภัยต่อก่อนหักค่าใช้จ่ายดำเนินงานจำนวน 245 ล้านบาท เพิ่มขึ้นร้อยละ
  57 จากอัตราความเสียหายที่ลดต่ำลง

  ผลการรับประกันภัยต่อวินาศภัยต่างประเทศ

  (หน่วย : ล้านบาท)

+---------------------------------------+---------+---------+---------+
|                                       | 2551    | 2550    | %       |
|                                       |         |         | เพิ่ม/ลด  |
|                                       |         |         |         |
|                                       |         |         | 51/50   |
+---------------------------------------+---------+---------+---------+
| เบี้ยประกันภัยต่อรับ                        | 106     | 40      | 166.4   |
+---------------------------------------+---------+---------+---------+
| เบี้ยประกันภัยต่อรับสุทธิ                     | 106     | 39      | 168.1   |
+---------------------------------------+---------+---------+---------+
| กำไร (ขาดทุน) จากการรับประกันภัยต่อ (1)    | 3       | 10      | (64.3)  |
+---------------------------------------+---------+---------+---------+
| อัตราความเสียหาย (%)                    | 47.5    | 29.5    |         |
+---------------------------------------+---------+---------+---------+
| อัตราส่วนรวมความเสียหายและค่านายหน้า (%)   | 89.4    | 75.8    |         |
+---------------------------------------+---------+---------+---------+

(1) ไม่รวมค่าใช้จ่ายดำเนินงาน

  การเพิ่มขึ้นของเบี้ยประกันภัยต่อรับและเบี้ยประกันภัยต่อรับสุทธิตามตารางข้างต้น
  เกิดจากการเพิ่มขึ้นของเบี้ยของสัญญาประกันภัยต่อที่มีอยู่เดิมและการปรับวิธีการบันทึกเบี้ยให้รวดเร็วขึ้นเป็นส่วนใหญ่
  ซึ่งเป็นไปตามนโยบายของบริษัทฯ ที่จะชะลอการรับงานประกันภัยต่อจากต่างประเทศลง
  เนื่องจากเป็นตลาดที่มีการแข่งขันด้านราคาสูง ไม่สามารถสร้างผลกำไรให้เกิดขึ้นได้
  ทำให้ในปัจจุบันยังคงเหลืองานตามสัญญาประกันภัยต่อที่พิจารณาแล้วว่าเป็นงานที่ดีอีกเพียงไม่กี่สัญญาเท่านั้น
  อย่างไรก็ตาม บริษัทฯ จะเฝ้าติดตามสถานะการณ์ตลาดประกันภัยในต่างประเทศอย่างใกล้ชิด
  เพื่อแสวงหาโอกาสและช่องทางอื่นในการทำธุรกิจต่อไป

  ผลการรับประกันภัยต่อด้านประกันชีวิต

(หน่วย : ล้านบาท)

+---------------------------------------+---------+---------+---------+
|                                       | 2551    | 2550    | %       |
|                                       |         |         | เพิ่ม/ลด  |
|                                       |         |         |         |
|                                       |         |         | 51/50   |
+---------------------------------------+---------+---------+---------+
| เบี้ยประกันภัยต่อรับ                        | 449     | 339     | 32.5    |
+---------------------------------------+---------+---------+---------+
| เบี้ยประกันภัยต่อรับสุทธิ                     | 437     | 328     | 33.2    |
+---------------------------------------+---------+---------+---------+
| กำไร (ขาดทุน) จากการรับประกันภัยต่อ (1)    | 107     | 73      | 46.1    |
+---------------------------------------+---------+---------+---------+
| อัตราความเสียหาย (%)                    | 37.4    | 40.9    |         |
+---------------------------------------+---------+---------+---------+
| อัตราส่วนรวมความเสียหายและค่านายหน้า (%)   | 75.3    | 74.8    |         |
+---------------------------------------+---------+---------+---------+

(1) ไม่รวมค่าใช้จ่ายดำเนินงาน

  ธุรกิจประกันภัยต่อด้านประกันชีวิตในปี 2551
  ยังคงขยายตัวในอัตราที่น่าพอใจอย่างต่อเนื่องที่อัตราร้อยละ 33
  และยังมีผลการดำเนินงานยังอยู่ในระดับที่น่าพอใจ บริษัทฯ
  มีกำไรจากการรับประกันภัยก่อนหักค่าใช้จ่ายดำเนินงานจำนวน 107 ล้านบาท
  เพิ่มขึ้นจากระยะเวลาเดียวกันของปีก่อนร้อยละ 46

  งานประกันภัยต่อด้านการประกันชีวิตนี้ได้ทวีความสำคัญเพิ่มขึ้นตามลำดับจากที่เคยมีสัดส่วนเพียงร้อยละ
  2 ของเบี้ยประกันภัยรับสุทธิเมื่อ 10 ปีก่อน ได้เพิ่มสัดส่วนเป็นร้อยละ 13
  ของเบี้ยประกันภัยรับสุทธิรวมในปัจจุบัน สามารถทำกำไรคิดเป็นสัดส่วนร้อยละ 17
  ของกำไรรวมจากการรับประกันภัยก่อนหักค่าใช้จ่ายดำเนินงาน และจะทวีความสำคัญต่อบริษัทฯ
  มากยิ่งขึ้นในอนาคต ซึ่งจะช่วยให้ผลการดำเนินงานของบริษัทฯ มีความมั่นคงยิ่งขึ้น
  สามารถลดความผันผวนอันเกิดจากธุรกิจประกันวินาศภัยลงได้ในระยะยาว

  ผลการลงทุน

(หน่วย : ล้านบาท)

+--------------------------+----------+---------+----------+---------+
|                          | 31       |         | 31       |         |
|                          | ธันวาคม   |         | ธันวาคม   |         |
|                          | 2551     |         | 2550     |         |
+--------------------------+----------+---------+----------+---------+
|                          | จำนวน    | สัดส่วน   | จำนวน    | สัดส่วน   |
|                          |          |         |          |         |
|                          |          | (%)     |          | (%)     |
+--------------------------+----------+---------+----------+---------+
| พันธบัตรและตั๋วเงินคลัง        | 611      | 17.4    | 552      | 14.2    |
+--------------------------+----------+---------+----------+---------+
| หุ้นทุน ^(/1)               | 562      | 16.0    | 722      | 18.5    |
+--------------------------+----------+---------+----------+---------+
| หุ้นกู้                      | 237      | 6.7     | 508      | 13.0    |
+--------------------------+----------+---------+----------+---------+
| ตั๋วเงิน                    | 210      | 6.0     | 216      | 5.6     |
+--------------------------+----------+---------+----------+---------+
| เงินฝากธนาคาร             | 330      | 9.3     | 252      | 6.5     |
+--------------------------+----------+---------+----------+---------+
| เงินให้กู้ยืม                 | 14       | 0.4     | 7        | 0.2     |
+--------------------------+----------+---------+----------+---------+
| หน่วยลงทุน                 | 1,553    | 44.2    | 1,637    | 42.0    |
+--------------------------+----------+---------+----------+---------+
| รวม                      | 3,517    | 100.0   | 3,894    | 100.0   |
+--------------------------+----------+---------+----------+---------+

  หมายเหตุ ^(/1) รวมเงินลงทุนในบริษัทร่วม

  นอกจากรายได้จากการรับประกันภัยแล้ว รายได้จากการลงทุนถือเป็นรายได้หลักของบริษัทฯ
  อีกทางหนึ่ง ยอดเงินลงทุน ณ วันสิ้นปี 2551
  ที่แสดงในงบดุลตามงบการเงินรวมที่บันทึกตามราคาตลาดมีจำนวน 3,517 ล้านบาท ลดลง 377
  ล้านบาทจากระยะเวลาเดียวกันของก่อน
  สัดส่วนการลงทุนประกอบด้วยเงินลงทุนในตราสารทางการเงินประเภทที่ให้ผลตอบแทนในรูปของดอกเบี้ยร้อยละ
  67 ของสินทรัพย์ลงทุนทั้งหมด
  และเงินลงทุนในตราสารทุนโดยตรงหรือลงทุนผ่านหน่วยลงทุนอีกร้อยละ 33
  ซึ่งตราสารทุนดังกล่าวนี้เกือบทั้งหมดเป็นหุ้นในตลาดหลักทรัพย์ที่มีปัจจัยพื้นฐานดีให้ผลตอบแทนในรูปของเงินปันผลที่สม่ำเสมอ
  ผลการดำเนินงานด้านการลงทุน บริษัทฯ มีรายได้สุทธิจากการลงทุนหลังหักค่าใช้จ่ายในปี 2551
  จำนวน 169 ล้านบาท ลดลงร้อยละ 43 จากระยะเวลาเดียวกันของปีก่อน
  อัตราผลตอบแทนจากการลงทุนรวมเฉลี่ยที่อัตราร้อยละ 4.6 ลดลง 3.3 จุด (Percentage
  Points) เทียบกับอัตราร้อยละ 7.9 ในปี 2550

  ผลการดำเนินงานของบริษัทย่อยและบริษัทร่วมในธุรกิจให้บริการ

(หน่วย : ล้านบาท)

+------------+-------------------+-----+------+------+------+------+
| ชื่อบริษัท     | ลักษณะธุรกิจ         | %   | ร    | กำไ  | ท    | สิน   |
|            |                   | ถ   | ายได้ | ร(ขา | ุนชำร | ทรัพย์ |
|            |                   | ือหุ้น |      | ดทุน) | ะแล้ว |      |
+------------+-------------------+-----+------+------+------+------+
| ทีอาร์       | บริก               | 100 | 9.6  | 0.6  | 0.5  | 3.5  |
| เทรนนิ่ง     | ารฝึกอบรมและที่ปรึกษา |     |      |      |      |      |
+------------+-------------------+-----+------+------+------+------+
| EMCS       | บริการด้านคอมพิวเตอร | 69  | 42.5 | 17.4 | 40.0 | 54.6 |
|            | ์จัดการค่าสินไหมรถยนต์ |     |      |      |      |      |
+------------+-------------------+-----+------+------+------+------+
| เฟิร์สเท็ค    | บริการด้านคอมพิวเตอ  | 80  | 6.0  | (    | 50.0 | 84.5 |
|            | ร์สนับสนุนการปฏิบัติงาน |     |      | 7.8) |      |      |
| (หมายเหตุ   |                   |     |      |      |      |      |
| 1)         |                   |     |      |      |      |      |
+------------+-------------------+-----+------+------+------+------+
| ไทยรี       | บริกา              | 100 | 21.4 | 0.5  | 60.0 | 93.2 |
| เซอร์วิสเซส  | รด้านคอมพิวเตอร์จัดกา |     |      |      |      |      |
|            | รค่าสินไหมประกันสุขภา |     |      |      |      |      |
|            | พและบริการสนับสนุนอื่น |     |      |      |      |      |
+------------+-------------------+-----+------+------+------+------+
| TID        | บริการด้า           | 41  | 31.2 | 0.5  | 30.0 | 55.0 |
|            | นคอมพิวเตอร์จัดทำสถิต |     |      |      |      |      |
|            | ิประกันภัยรถยนต์และอื่น |     |      |      |      |      |
|            | ๆ                 |     |      |      |      |      |
+------------+-------------------+-----+------+------+------+------+

  หมายเหตุ 1. ในปลายเดือนธันวาคม 2551 บริษัทฯ ได้จ่ายชำระค่าหุ้นเพิ่มทุนในบริษัท
  เฟิร์สเทค โซลูชั่นส์ จำกัด บริษัทย่อย จำนวน 15 ล้านบาท
  และได้จดทะเบียนเพิ่มทุนเป็นที่เรียบร้อยแล้วในวันที่ 12 มกราคม 2552
  ทำให้สัดส่วนการถือหุ้นในบริษัทย่อยดังกล่าวจะเพิ่มจากร้อยละ 80 เป็นร้อยละ 85

  ผลการดำเนินงานของกลุ่มบริษัทย่อยและบริษัทร่วมทั้ง 5 แห่งดังกล่าวข้างต้นในปี 2551
  แม้จะมีรายได้ไม่มากนัก เทียบสัดส่วนของรายได้ตามวิธีส่วนได้เสียแล้วเพียงประมาณร้อยละ 2
  ของเบี้ยประกันภัยต่อรับสุทธิของบริษัทฯ เท่านั้น
  ผลการดำเนินงานโดยรวมของบริษัทย่อยและบริษัทร่วม 4 ใน 5 แห่งมีกำไร ยกเว้นเฟิร์สเทค
  เท่านั้นที่อยู่ในช่วงเริ่มทำธุรกิจในปี 2551 เป็นปีแรก ยังมีผลการดำเนินงานที่ขาดทุนอยู่
  ซึ่งในระยะยาวแล้ว บริษัทฯ เชื่อมั่นว่าเฟิร์สเทคจะมีผลประกอบการที่ดี
  สามารถสร้างผลตอบแทนที่คุ้มค่าต่อการลงทุน

  อัตราส่วนทางการเงิน

  อัตราส่วนทางการเงินของบริษัทฯ โดยรวมอยู่ในเกณฑ์ดีอย่างต่อเนื่อง
  เป็นที่น่ายินดีว่าที่ผ่านมาบริษัทฯ
  สามารถรักษาอัตราผลตอบแทนต่อส่วนของผู้ถือหุ้นให้ใกล้เคียงกับเป้าหมายที่กำหนดไว้ที่อัตราร้อยละ
  20 มาโดยตลอด มาในปี 2551 ก็เช่นเดียวกัน เป็นอีกปีหนึ่งที่บริษัทฯ
  สามารถสร้างอัตราผลตอบแทนต่อส่วนของผู้ถือหุ้นได้ที่อัตราร้อยละ 21.1
  สูงกว่าเป้าหมายที่วางไว้เล็กน้อย อย่างไรก็ตามผลจากการที่กำไรจากการดำเนินงานในปี 2551
  ลดต่ำลงเล็กน้อยจากการลดลงของรายได้จากการลงทุน
  ส่งผลให้อัตราผลตอบแทนจากสินทรัพย์รวมอยู่ในระดับที่ร้อยละ 9.7
  ลดลงเมื่อเปรียบเทียบกับอัตราร้อยละ 10.7 ของปี 2550
  และความสามารถในการทำกำไรเทียบจากอัตรากำไรสุทธิต่อรายได้รวมลดลงจากอัตราร้อยละ
  10.6 ในปี 2550 เป็น 9.1 ในปี 2551 และจากนโยบายการรับประกันภัยที่รอบคอบ
  การบริหารความเสี่ยงภัยอย่างระมัดระวัง
  มีผลทำให้ผลการรับประกันภัยที่วัดโดยอัตราส่วนรวมค่าสินไหมทดแทนและค่าใช้จ่ายดำเนินงาน
  (Combined Ratio)
  ที่เป็นอัตราส่วนอันหนึ่งที่ใช้กันอย่างแพร่หลายในการวัดประสิทธิภาพของการรับประกันภัย
  คือหากอัตราส่วนรวมดังกล่าวต่ำกว่า 100 แล้วแสดงว่าธุรกิจมีกำไรจากการรับประกันภัย
  อัตราส่วนรวมของปี 2551 เปรียบเทียบกับของปี 2550 ลดลง 1.4 จุด ตามตารางข้างล่างนี้

  ----------------------------------------- -------------- --------------
                                            2551           2550

  อัตราความเสียหาย                            42.3%          44.2%

  อัตราค่าจ้างและบำเหน็จสุทธิ                     37.4%          37.1%

  อัตราส่วนค่าใช้จ่ายดำเนินงานสุทธิ                 4.7%           4.5%

  อัตราส่วนรวม                                84.4%          85.8%
  ----------------------------------------- -------------- --------------

  12.2.1.3 ฐานะการเงิน

  สินทรัพย์

  ณ สิ้นปี 2551 บริษัทฯ และบริษัทย่อยมีสินทรัพย์ตามงบดุลรวมทั้งสิ้น 4,849 ล้านบาท
  ลดลงร้อยละ 3 เมื่อเทียบกับปี 2550
  สัดส่วนของสินทรัพย์ที่สำคัญประกอบด้วยยอดเงินลงทุนที่ก่อให้เกิดรายได้ร้อยละ 72
  ลูกหนี้และเงินวางไว้ตามสัญญาประกันภัยต่อรวมร้อยละ 13 ที่ดิน อาคารอุปกรณ์
  ทรัพย์สินที่ใช้ในการประกอบการและสินทรัพย์อื่นอีกร้อยละ 15

  สินทรัพย์ที่เป็นเงินลงทุนประกอบด้วย ตราสารการเงินประเภท หลักทรัพย์รัฐบาล
  เงินฝากธนาคาร ตั๋วสัญญาใช้เงินของบริษัทเงินทุน หุ้นกู้และหน่วยลงทุนกองทุนเปิดตราสารหนี้
  และตราสารทุนประเภทหลักทรัพย์จดทะเบียน
  หุ้นของบริษัทร่วมและบริษัทนอกตลาดหลักทรัพย์และหน่วยลงทุนกองทุนเปิดที่ลงทุนในหุ้น
  การตั้งสำรองเผื่อการลดค่าของเงินลงทุน(หากมี)เป็นไปตามตามมาตรฐานบัญชี
  โดยมีค่าเผื่อด้อยค่าของเงินลงทุนสะสมเหลืออยู่ ณ สิ้นปี 2551 จำนวน 9.3 ล้านบาท

  การเก็บหนี้ยังคงทำอย่างได้ผลอย่างต่อเนื่องยอดลูกหนี้หรือเงินค้างรับเกี่ยวกับการประกันภัยต่อในปี
  2551 มีจำนวน 159 ล้านบาท ซึ่งส่วนใหญ่เป็นลูกหนี้ที่ยังไม่ถึงกำหนดชำระ
  อัตราหมุนเวียนของเบี้ยประกันภัยค้0างรับอยู่ในเกณฑ์น่าพอใจที่ 47 วัน ปรับตัวดีขึ้นเมื่อเทียบกับปี
  2550 ที่ 59 วัน

  นอกจากนี้ รายการสินทรัพย์ที่สำคัญอีกประเภทหนึ่ง คือ เงินวางไว้จากการประกันภัยต่อ
  ซึ่งเป็นเงินส่วนหนึ่งของเบี้ยประกันภัยต่อที่บริษัทผู้เอาประกันภัยต่อหักและยึดถือไว้ตามสัญญาบางประเภท
  โดยทั่วไปจะหักไว้ที่อัตราร้อยละ 40 ของเบี้ยประกันภัยต่อ
  และจะคืนให้เมื่อครบหนึ่งปีพร้อมดอกเบี้ยประมาณร้อยละ 0.5 - 1 ต่อปี
  ยอดเงินดังกล่าวคงค้างอยู่ ณ สิ้นปี 2551 มีจำนวน 490 ล้านบาท เพิ่มขึ้นร้อยละ 15
  ซึ่งเป็นไปตามการขยายตัวของเบี้ยประกันภัยต่อรับของงานประเภทดังกล่าวเพิ่มขึ้น

  หนี้สิน

  หนี้สินตามงบการเงินรวม ณ วันที่ 31 ธันวาคม 2551 มีจำนวน 2,768 ล้านบาท เพิ่มขึ้นร้อยละ
  12 รายการที่สำคัญประกอบด้วย เงินสำรองต่างๆ ที่เกี่ยวข้องกับการประกันภัยดังนี้คือ

  เงินสำรองประกันชีวิตและเงินสำรองเบี้ยประกันภัยที่ยังไม่ถือเป็นรายได้มีรวม 1,310 ล้านบาท
  เพิ่มขึ้น 97 ล้านบาท หรือร้อยละ 8 ตามการขยายตัวของเบี้ยประกันภัยต่อรับ
  เงินสำรองจำนวนนี้จะทยอยรับรู้เป็นรายได้เป็นส่วนๆ ไปตลอดอายุความคุ้มครองของกรมธรรม์
  ตามหลักเกณฑ์ที่ระบุไว้ในข้อ 12.1.2 นโยบายการบัญชีที่สำคัญ

  สำรองค่าสินไหมทดแทนและค่าสินไหมทดแทนค้างจ่ายมีจำนวน 960 ล้านบาท บริษัทฯ
  ยึดหลักอนุรักษ์นิยมอย่างยิ่งในการตั้งค่าใช้จ่ายประเภทนี้
  กล่าวคือนอกเหนือจากจะกำหนดให้มีการตั้งสำรองค่าสินไหมทดแทนโดยทันทีเต็มตามจำนวนความเสียหายที่เกิดขึ้นและได้รับแจ้งแล้ว
  บริษัทฯ ยังได้ตั้งสำรองค่าสินไหมทดแทนเพิ่มเติมขึ้นเป็นพิเศษเพื่อลดความผันผวนทางธุรกิจ
  (Loss Fluctuation Reserve)
  ซึ่งได้ปฏิบัติอย่างต่อเนื่องมาเป็นระยะเวลาหลายปีก่อนที่ทางสำนักงานคณะกรรมการกำกับและส่งเสริมการประกอบธุรกิจประกันภัยหรือกรมการประกันภัยเดิมจะเริ่มออกระเบียบบังคับให้บริษัทประกันภัยต้องตั้งสำรองค่าสินไหมทดแทนที่อาจเกิดขึ้นแล้วแต่ยังไม่ได้รับรายงาน
  (IBNR) ในอัตราร้อยละ 2.5 ของเบี้ยประกันภัยรับสุทธิที่เริ่มบังคับใช้ในปี 2545
  รายการสำรองค่าสินไหมทดแทนและค่าสินไหมทดแทนค้างจ่ายตามงบดุลรวม ณ วันที่ 31 ธันวาคม
  2551
  นี้ได้รวมยอดเงินสำรองเพื่อลดความผันผวนทางธุรกิจและเงินสำรองค่าสินไหมทดแทนที่อาจเกิดขึ้นแต่ยังไม่ได้รับรายงานจำนวน
  126 ล้านบาทไว้ด้วย

  สภาพคล่อง

  สภาพคล่องทางการเงินในปี 2551 นับได้ว่าอยู่ในระดับที่ดี ซึ่งเป็นไปตามนโยบายของบริษัทฯ
  ที่จะรักษาสภาพคล่องให้เพียงพอที่จะจ่ายค่าสินไหมทดแทนอันอาจเกิดขึ้นโดยไม่ได้คาดหมายได้
  และบริษัทฯมีนโยบายการลงทุนของบริษัทฯ
  ที่มุ่งเน้นลงทุนในสินทรัพย์ระยะสั้นที่มีสภาพคล่องสูงเพื่อรองรับผลกระทบที่อาจเกิดขึ้นจากภาวะวิกฤตเศรษฐกิจและการเงินที่เกิดขึ้นในขณะนี้
  งบกระแสเงินสดของบริษัทฯ ในปี 2551 พอสรุปได้ดังนี้

  --------------------------------------------------- -------------------
  เงินสดและรายการเทียบเท่าเงินสด ณ วันต้นปี                  289.5 ล้านบาท

  กระแสเงินสดได้มาจากกิจกรรมดำเนินงาน                     825.8 ล้านบาท

  กระแสเงินสดได้มาจากกิจกรมจัดหาเงิน                       12.0 ล้านบาท

  กระแสเงินสดใช้ไปในกิจกรรมลงทุน                          (533.3 ล้านบาท)

  จ่ายเป็นเงินปันผล                                       (453.7 ล้านบาท)

  เงินสดและรายการเทียบเท่าเงินสด ณ วันสิ้นปี                  140.2 ล้านบาท
  --------------------------------------------------- -------------------

  ณ วันที่ 31 ธันวาคม 2551 บริษัทฯ
  และบริษัทย่อยมีสินทรัพย์สภาพคล่องอันประกอบด้วยเงินสดและรายการเทียบเท่าเงินสดที่ปรากฏตามงบกระแสเงินสดจำนวน
  140 ล้านบาท
  และอัตราส่วนสภาพคล่องคืออัตราส่วนของสินทรัพย์หมุนเวียนต่อหนี้สินหมุนเวียนอยู่ในระดับ 0.8
  เท่า ซึ่งเพียงพอต่อการดำเนินธุรกิจตามปกติ นอกจากนี้บริษัทฯ
  ยังมีกระแสเงินสดรับจากการดำเนินงานพอเพียงที่จะใช้เป็นเงินทุนหมุนเวียนในการดำเนินธุรกิจตามปกติได้
  อย่างไรก็ตามหากมีความจำเป็นบริษัทฯ
  ยังมีสินทรัพย์สภาพคล่องหรือเงินลงทุนระยะสั้นที่สามารถเปลี่ยนเป็นเงินสดได้ทันทีอีกจำนวนหนึ่งเพียงพอที่จะรองรับการจ่ายค่าสินไหมทดแทนรายใหญ่ที่อาจเกิดขึ้นได้

  รายจ่ายลงทุน

  - ไม่มี -

  แหล่งที่มาของเงินทุน

  อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2551 มีอัตรา 1.4 เท่า
  เพิ่มขึ้นจากอัตรา 1 เท่าในปี 2550
  จากการลดลงของส่วนของผู้ถือหุ้นจากการรับรู้ผลขาดทุนที่ยังไม่เกิดขึ้นจริงจากเงินลงทุนในหุ้น
  ที่ผ่านมาบริษัทฯ ไม่มีการจัดหาแหล่งเงินทุนจากการกู้ยืมหรือมีแหล่งเงินทุนนอกงบดุลแต่อย่างใด
  ยกเว้นบริษัทย่อยแห่งหนึ่งที่ใช้วงเงินเบิกเกินบัญชีกับธนาคารในปีที่ผ่านมาจำนวน 12 ล้านบาท
  เพื่อใช้ในการสำรองจ่ายค่าสินไหมทดแทนแทนลูกค้าไปก่อน

  ส่วนของผู้ถือหุ้นมีจำนวน 2,058 ล้านบาท ลดลงร้อยละ 17 จากงวดเดียวกันของปีก่อน คิดเป็น
  มูลค่าส่วนของผู้ถือหุ้นตามบัญชี ณ สิ้นปี 2551 เท่ากับหุ้นละ 1.73 บาท

1.  ค่าตอบแทนผู้สอบบัญชี

  บริษัทฯ และบริษัทย่อยจ่ายค่าตอบแทนการสอบบัญชี
  ให้แก่สำนักงานสอบบัญชีที่ผู้สอบบัญชีสังกัดในรอบปี 2551 จำนวนรวม 2,572,000 บาท
  ประกอบด้วย ค่าสอบบัญชีของบริษัทฯ จำนวน 1,150,000 บาท
  ค่าสอบบัญชีของบริษัทย่อยที่แต่ละบริษัทย่อยรับภาระเองอีกรวม 1,422,000 บาท ทั้งนี้
  ในรอบปีบัญชี 2551 ที่ผ่านมา บริษัทฯ และบริษัทย่อย

-   มิได้มีการจ่ายค่าตอบแทนสอบบัญชีให้แก่ผู้สอบบัญชี
    หรือจ่ายให้แก่บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด

-   มิได้มีการจ่ายค่าบริการอื่นที่ไม่เกี่ยวเนื่องกับการสอบบัญชี

-   ไม่มีค่าใช้จ่ายในอนาคตอันเกิดจากการตกลงที่ยังให้บริการไม่แล้วเสร็จ